title: Πρόταση Απόφαση του Συμβουλίου που επιτρέπει στην Ιταλία να εφαρμόζει, σε συγκεκριμένες γεωγραφικές περιοχές, μειωμένους φορολογικούς συντελεστές στο πετρέλαιο ντήζελ και το υγραέριο που χρησιμοποιούνται για θέρμανση, σύμφωνα με το άρθρο 19 της οδηγίας 2003/96/ΕΚ

text:
Σημαντική ανακοίνωση νομικού περιεχομένου

|

52008PC0007

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 22.1.2008COM(2008) 7 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στην Ιταλία να εφαρμόζει, σε συγκεκριμένες γεωγραφικές περιοχές, μειωμένους φορολογικούς συντελεστές στο πετρέλαιο ντήζελ και το υγραέριο που χρησιμοποιούνται για θέρμανση, σύμφωνα με το άρθρο 19 της οδηγίας 2003/96/ΕΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1) ΠΛΑΙΣΙΟ ΤΗΣ ΠΡΟΤΑΣΗΣ-  Αιτιολόγηση και στόχοι της πρότασηςΗ φορολόγηση των ενεργειακών προϊόντων και της ηλεκτρικής ενέργειας στην Κοινότητα διέπεται από την οδηγία 2003/96/ΕΚ[1] του Συμβουλίου (καλούμενη εφεξής “οδηγία για την ενεργειακή φορολογία” ή η “οδηγία”).Σύμφωνα με το άρθρο 19 παράγραφος 1 της οδηγίας, εκτός από τις διατάξεις που προβλέπονται ειδικότερα στα άρθρα 5, 15 και 17, το Συμβούλιο, αποφασίζοντας ομόφωνα μετά από πρόταση της Επιτροπής, μπορεί να επιτρέψει σε ένα κράτος μέλος να θεσπίσει περαιτέρω απαλλαγές ή μειώσεις των ειδικών φόρων κατανάλωσης για λόγους ειδικής πολιτικής.Ο στόχος της παρούσας πρότασης είναι να επιτραπεί στην Ιταλία να εφαρμόζει, σε συγκεκριμένες γεωγραφικές περιοχές, μειωμένους φορολογικούς συντελεστές στο πετρέλαιο ντήζελ και το υγραέριο που χρησιμοποιούνται για θέρμανση, έτσι ώστε να αντισταθμιστεί μερικώς το επιπλέον κόστος θέρμανσης που επιβαρύνει τους κατοίκους των εν λόγω γεωγραφικών περιοχών. Το υψηλό κόστος θέρμανσης οφείλεται είτε σε ιδιαίτερα δυσμενείς κλιματικές συνθήκες, είτε σε δυσμενείς κλιματικές συνθήκες ή στο νησιωτικό χαρακτήρα των εν λόγω ζωνών, σε συνδυασμό με την περιορισμένη επιλογή καυσίμου και την έλλειψη πρόσβασης σε δίκτυο παροχής φυσικού αερίου.-  Γενικό πλαίσιοΜε επιστολή της 17ης Οκτωβρίου 2006, οι ιταλικές αρχές ζήτησαν την άδεια να εφαρμόσουν, σε συγκεκριμένες γεωγραφικές περιοχές, μειωμένους φορολογικούς συντελεστές για το πετρέλαιο ντήζελ και το υγραέριο που χρησιμοποιούνται για θέρμανση, συνεχίζοντας την ακολουθούμενη πρακτική στο πλαίσιο της παρέκκλισης που προβλέπεται στο άρθρο 18 παράγραφος 1 της οδηγίας για την ενεργειακή φορολογία, σε συνδυασμό με το παράρτημα ΙΙ σημείο 8 δέκατη περίπτωση της εν λόγω οδηγίας. Η διάταξη αυτή επέτρεπε στην Ιταλία να εφαρμόσει, μέχρι την 31η Δεκεμβρίου 2006, σε ορισμένες περιοχές, μειωμένους συντελεστές ειδικών φόρων κατανάλωσης στο καύσιμο οικιακής χρήσης και το υγραέριο που χρησιμοποιούνται για θέρμανση. Το αίτημα των ιταλικών αρχών υποβλήθηκε πριν από τη λήξη ισχύος της προαναφερθείσας παρέκκλισης. Οι ιταλικές αρχές παρέσχον επίσης συμπληρωματικές πληροφορίες και διευκρινίσεις στις 5 Δεκεμβρίου 2006, τις 13 Φεβρουαρίου 2007, τις 18 Απριλίου 2007, τις 7 Ιουνίου 2007, τις 27 Αυγούστου 2007, την 1η Οκτωβρίου 2007 και στις 12 Νοεμβρίου 2007.Προς υποστήριξη του αιτήματός της για παρέκκλιση, η Ιταλία αναφέρεται στην πολυμορφία του εδάφους της με τα ποικίλα χαρακτηριστικά από άποψη κλίματος και γεωγραφικών συνθηκών. Το 1999 η Ιταλία αύξησε, στο πλαίσιο της μεταρρύθμισης του φορολογικού της συστήματος, το γενικό επίπεδο των ειδικών φόρων κατανάλωσης. Παράλληλα, λαμβάνοντας υπόψη τις ιδιαιτερότητες του εδάφους της και για την αποφυγή της υπερβολικής επιβάρυνσης ορισμένων καταναλωτών, η Ιταλία θέσπισε, σε ορισμένες περιοχές της επικράτειάς της, μειωμένους φορολογικούς συντελεστές για το πετρέλαιο ντήζελ και το υγραέριο που χρησιμοποιούνται για θέρμανση. Επί του παρόντος, η φορολογική μείωση ανέρχεται σε 129,11 ευρώ ανά 1.000 λίτρα στην περίπτωση του πετρελαίου ντήζελ (μειώνοντας τον ισχύοντα φορολογικό συντελεστή στα 274,10 ευρώ ανά 1.000 λίτρα) και σε 159,07 ευρώ ανά 1.000 kg υγραερίου (μειώνοντας τον ισχύοντα φορολογικό συντελεστή στα 30,87 ευρώ ανά 1.000 kg). Οι φορολογικοί συντελεστές που ισχύουν βρίσκονται κάτω από τα επίπεδα φορολόγησης που προβλέπονται στην οδηγία.Η φορολογική μείωση εφαρμόζεται σε γεωγραφικές περιοχές που πληρούν τα ακόλουθα κριτήρια:-  οι κοινότητες που βρίσκονται στην κλιματική ζώνη ΣΤ όπως ορίζεται στο προεδρικό διάταγμα αριθ. 412 του 1993. Με το διάταγμα αυτό, το έδαφος της Ιταλίας υποδιαιρείται σε έξι κλιματικές ζώνες (Α έως ΣΤ). Η κατάταξη γίνεται με βάση τη μονάδα “βαθμοημέρες”, που αντιπροσωπεύει για τη συμβατική περίοδο θέρμανσης το σύνολο των μέσων ημερήσιων θερμοκρασιών που διαφέρουν από την ιδανική θερμοκρασία των 20 C°. Όσο υψηλότερος είναι ο αριθμός που δίδεται σε μια κοινότητα, τόσο χαμηλότερη είναι η μέση εξωτερική θερμοκρασία κατά την περίοδο θέρμανσης. Οι κοινότητες που βρίσκονται στην κλιματική ζώνη ΣΤ ορίζονται ως κοινότητες με περισσότερες από 3.000 "βαθμοημέρες"[2].-  οι κοινότητες που βρίσκονται στην κλιματική ζώνη Ε όπως ορίζεται στο προεδρικό διάταγμα αριθ. 412 του 1993, εφόσον το δίκτυο παροχής φυσικού αερίου δεν είναι διαθέσιμο στη συγκεκριμένη κοινότητα. Οι κοινότητες που βρίσκονται στην κλιματική ζώνη E ορίζονται ως κοινότητες με 2.100 έως 3.000 "βαθμοημέρες".-  οι κοινότητες της Σαρδηνίας και των μικρών νησιών, εφόσον το δίκτυο παροχής φυσικού αερίου δεν είναι διαθέσιμο στη συγκεκριμένη κοινότητα· η τελευταία αυτή κατηγορία καλύπτει όλα τα νησιά της Ιταλίας εκτός της Σικελίας.Σύμφωνα με τις ιταλικές αρχές, η διαφοροποίηση φόρου και η επιλογή των επιλέξιμων περιοχών βασίζονται σε αντικειμενικά κριτήρια. Στόχος είναι να διασφαλιστεί η γεωγραφική συνέχεια με τις λοιπές περιοχές της ιταλικής επικράτειας, δηλαδή να τεθεί ο πληθυσμός των επιλέξιμων περιοχών σε πιο ισότιμη βάση σε σχέση με τον λοιπό ιταλικό πληθυσμό, μέσω της μείωσης του υπερβολικά υψηλού κόστους θέρμανσης. Το ποσό της φορολογικής μείωσης είναι ίδιο σε όλες τις περιπτώσεις· αποσκοπεί μόνο στη μερική ελάφρυνση του επιπλέον κόστους θέρμανσης του πληθυσμού των επιλέξιμων περιοχών, το οποίο οφείλεται στο ψυχρό κλίμα και/ή στα προβλήματα εφοδιασμού σε καύσιμα.Σύμφωνα με τις ιταλικές αρχές, για τις κλιματικές ζώνες Ε και ΣΤ , η φορολογική μείωση ισοδυναμεί κατά μέσο όρο με το 11 – 12 % της τιμής του πετρελαίου ντήζελ και του υγραερίου που χρησιμοποιούνται για θέρμανση. Τα ποσοστά αυτά πρέπει να συγκρίνονται με το μέσο κόστος θέρμανσης, το οποίο είναι, λόγω των κλιματικών συνθηκών, στην κλιματική ζώνη Ε κατά 90% υψηλότερο από τον εθνικό μέσο όρο και στην κλιματική ζώνη ΣΤ κατά 170% υψηλότερο από τον εθνικό μέσο όρο.Η ιδιαιτερότητα των νησιών συνίσταται στο γεγονός ότι, λόγω της γεωγραφικής τους θέσης, ο εφοδιασμός σε καύσιμα περιορίζεται από άποψη επιλογής και συνεπάγεται υψηλότερες τιμές σε σύγκριση με την ηπειρωτική Ιταλία, λόγω του επιπλέον κόστους μεταφοράς. Οι ιταλικές αρχές επιβεβαίωσαν ότι η φορολογική μείωση δεν οδηγεί σε υπέρμετρη αντιστάθμιση και δεν μειώνει τις τιμές του υγραερίου και του πετρελαίου ντήζελ κάτω από τα επίπεδα των τιμών στην ηπειρωτική Ιταλία. Σύμφωνα με τα δειγματοληπτικά στοιχεία που παρέσχον οι ιταλικές αρχές, η τιμή του υγραερίου μετά τη φορολογική μείωση εξακολουθεί να είναι περίπου κατά 2,5 EUR/hl έως 4,5 EUR/hl υψηλότερη στα νησιά σε σύγκριση με την ηπειρωτική Ιταλία. Όσον αφορά το πετρέλαιο ντήζελ, η διαφορά τιμής είναι ακόμα πιο σημαντική και σε ορισμένες περιπτώσεις η τελική τιμή στα νησιά μπορεί να είναι σχεδόν διπλάσια από εκείνη στην ηπειρωτική Ιταλία.Τέλος, σε περίπτωση που το δίκτυο παροχής φυσικού αερίου είναι διαθέσιμο στη συγκεκριμένη κοινότητα (ενδεχόμενη περίπτωση σε κοινότητες που βρίσκονται στην κλιματική ζώνη Ε και σε ορισμένα νησιά), το γεγονός αυτό θα μειώσει, κατά την άποψη των ιταλικών αρχών, σε σημαντικό βαθμό το επιπλέον κόστος με το οποίο επιβαρύνονται οι εν λόγω περιοχές. Ειδικότερα, τούτο θα βελτιώσει το φάσμα των εναλλακτικών επιλογών μεταξύ καυσίμων που διατίθενται στους καταναλωτές. Συνεπώς, οι ιταλικές αρχές δεν προβλέπουν φορολογική μείωση σε κοινότητες που ανήκουν στη ζώνη Ε ή στα εν λόγω νησιά εφόσον το δίκτυο παροχής φυσικού αερίου έχει ολοκληρωθεί στη συγκεκριμένη κοινότητα. Σε κοινότητες που ανήκουν στην κλιματική ζώνη ΣΤ και βρίσκονται σε ορεινές κυρίως περιφέρειες, δεν θα αναπτυχθούν δίκτυα φυσικού αερίου έτσι ώστε να καλυφθεί ολόκληρη ή ακόμα και το μεγαλύτερο μέρος της γεωγραφικής περιοχής των εν λόγω κοινοτήτων. Κατά συνέπεια, για πολλούς κατοίκους, η ανάπτυξη αυτή δεν θα βελτιώσει την ποικιλία των διαθέσιμων καυσίμων. Συνεπώς, για την επιλεξιμότητα μιας κοινότητας που ανήκει στην κλιματική ζώνη ΣΤ δεν τίθεται ως προϋπόθεση η απουσία δικτύου παροχής φυσικού αερίου.Το μέτρο αντιστοιχεί σε ετήσιο ποσό στον προϋπολογισμό, της τάξης των 62 εκατ. ευρώ. Ο επιλέξιμος πληθυσμός ανέρχεται σε 4,4 εκατ. κατοίκους. Η φορολογική μείωση εγκρίνεται υπό μορφή μείωσης της τιμής κατά τη στιγμή της αγοράς ενεργειακών προϊόντων από το δικαιούχο (δικαιούχοι είναι οι κάτοικοι των επιλέξιμων περιοχών).-  Ισχύουσες διατάξεις στον τομέα της πρότασηςΟδηγία 2003/96/EΚ του Συμβουλίου της 27ης Οκτωβρίου 2003 σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας.-  Συνοχή με τις άλλες πολιτικές και στόχους της ΈνωσηςΚάθε αίτηση για παρέκκλιση, σύμφωνα με το άρθρο 19 της οδηγίας για την ενεργειακή φορολογία, πρέπει να εξετάζεται από την Επιτροπή λαμβάνοντας υπόψη την καλή λειτουργία της εσωτερικής αγοράς, την ανάγκη να διασφαλίζεται θεμιτός ανταγωνισμός καθώς και τις κοινοτικές πολιτικές για την υγεία, το περιβάλλον, την ενέργεια και τις μεταφορές.Για τις συγκεκριμένες γεωγραφικές περιοχές, το πρότυπο εθνικό επίπεδο φορολογίας που ισχύει για το υγραέριο και το πετρέλαιο ντήζελ που χρησιμοποιούνται για θέρμανση θα συνεπάγετο υπερβολικά υψηλό κόστος θέρμανσης, σε σύγκριση με τις λοιπές περιοχές της ιταλικής επικράτειας. Τούτο οφείλεται στις δυσμενείς κλιματικές συνθήκες ή στο νησιωτικό χαρακτήρα των εν λόγω περιοχών, σε συνδυασμό με την έλλειψη πρόσβασης στο δίκτυο παροχής φυσικού αερίου ως εναλλακτική πηγή ενέργειας.Ο μειωμένος φορολογικός συντελεστής λαμβάνει υπόψη την ιδιαίτερη αυτή κατάσταση, στο βαθμό που συνεπάγεται ελάφρυνση του επιπλέον κόστους θέρμανσης, το οποίο επιβαρύνει τις εν λόγω γεωγραφικές περιοχές, σε σύγκριση με τις λοιπές περιοχές της ιταλικής επικράτειας.Σύμφωνα με τις ιταλικές αρχές, η εν λόγω μείωση παραμένει, σε όλες τις περιπτώσεις, σε επίπεδα κάτω του επιπλέον κόστους. Παράλληλα, τα επίπεδα φορολόγησης, τόσο για το πετρέλαιο ντήζελ όσο και για το υγραέριο, εξακολουθούν να είναι υψηλότερα σε σχέση με τα ελάχιστα κοινοτικά επίπεδα που προβλέπονται στην οδηγία για την ενεργειακή φορολογία.Κατά συνέπεια, η μείωση μπορεί να θεωρηθεί συμβατή με τα φορολογικά κίνητρα για την ενεργειακή απόδοση, καθώς και με άλλες πτυχές της ενεργειακής πολιτικής. Το μέτρο δεν κρίθηκε ασυμβίβαστο με τις σχετικές κοινοτικές πολιτικές για το περιβάλλον και την ενέργεια.Εξάλλου, το μέτρο αυτό είναι αποδεκτό από άποψη ορθής λειτουργίας της εσωτερικής αγοράς και της ανάγκης διασφάλισης θεμιτού ανταγωνισμού. Αποσκοπεί απλώς στη μερική αντιστάθμιση του επιπλέον κόστους θέρμανσης, το οποίο οφείλεται σε αντικειμενικές συνθήκες που επικρατούν στις εν λόγω περιοχές. Η φορολογική μείωση δεν είναι σωρευτική με οποιεσδήποτε άλλες φορολογικές ελαφρύνσεις και δεν εφαρμόζεται για άλλες χρήσεις καυσίμων θέρμανσης εκτός της θέρμανσης κλειστών χώρων.Σύμφωνα με τις ιταλικές αρχές, το ποσό που αντιστοιχεί στο φορολογικό πλεονέκτημα για τους επαγγελματικούς χρήστες καλύπτεται, σε κάθε συγκεκριμένη περίπτωση, από τον κανονισμό (ΕΚ) αριθ. 1998/2006 της Επιτροπής, της 15ης Δεκεμβρίου 2006, για την εφαρμογή των άρθρων 87 και 88 της συνθήκης στις ενισχύσεις ήσσονος σημασίας[3]. Εντούτοις, σε περίπτωση που το όφελος για οποιαδήποτε μεμονωμένη επιχείρηση υπερβαίνει το ανώτατο όρο που καθορίζεται στον συγκεκριμένο κανονισμό, θα πρέπει να ενημερωθεί σχετικά η Επιτροπή σύμφωνα με τον κανονισμό (EΚ) αριθ. 659/1999 της 22ας Μαρτίου 1999 στον οποίο καθορίζονται οι λεπτομερείς κανόνες εφαρμογής του άρθρου 93 της συνθήκης ΕΚ[4]. Το άρθρο 19 παράγραφος 2 της οδηγίας για την ενεργειακή φορολογία προβλέπει επίσης ότι τα μέτρα που εγκρίνονται δυνάμει των διατάξεών της πρέπει να είναι περιορισμένης διάρκειας και καθορίζει μέγιστη περίοδο 6 ετών, με δυνατότητα ανανέωσης. Στην παρούσα φάση, κρίνεται σκόπιμο να χορηγηθεί άδεια για έξι έτη.Πρέπει επίσης να διασφαλιστεί η δυνατότητα της Ιταλίας να εφαρμόσει την ειδική μείωση στην οποία αναφέρεται η παρούσα πρόταση, σε πλαίσιο συνέχειας σε σχέση με την κατάσταση που προέκυψε δυνάμει του άρθρου 18 της οδηγίας, σε συνδυασμό και με το παράρτημα II της εν λόγω οδηγίας, πριν από την 1η Ιανουαρίου 2007. Θα πρέπει επομένως να χορηγηθεί η ζητούμενη άδεια με ισχύ από την εν λόγω ημερομηνία.2) ΔΙΑΒΟΥΛΕΥΣΗ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΤΩΝ ΕΠΙΠΤΩΣΕΩΝ-  Διαβούλευση με τα ενδιαφερόμενα μέρηΗ παρούσα πρόταση αφορά αποκλειστικά την Ιταλία.-  Συγκέντρωση και χρησιμοποίηση των εκτιμήσεων εμπειρογνωμόνωνΔεν υπήρξε ανάγκη προσφυγής σε εξωτερικούς εμπειρογνώμονες.-  Εκτίμηση των επιπτώσεωνΗ παρούσα πρόταση αφορά τη χορήγηση αδείας σε μεμονωμένο κράτος μέλος, κατόπιν αιτήματός του.3) ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣΣυνοπτική παρουσίαση της προτεινόμενης ενέργειαςΗ πρόταση έχει ως στόχο να επιτραπεί στην Ιταλία να παρεκκλίνει από τις γενικές διατάξεις της οδηγίας 2003/96/ΕΚ και να εφαρμόσει, σε ορισμένες περιοχές που χαρακτηρίζονται από υψηλά επίπεδα κόστους θέρμανσης, μειωμένους φορολογικούς συντελεστές για το πετρέλαιο ντήζελ και το υγραέριο που χρησιμοποιούνται για θέρμανση.-  Νομική βάσηΆρθρο 19 της οδηγίας 2003/96/ΕΚ του Συμβουλίου.-  Αρχή της επικουρικότηταςΟ τομέας της έμμεσης φορολογίας σύμφωνα με το άρθρο 93 ΕΚ δεν εμπίπτει από μόνος του στην αποκλειστική αρμοδιότητα της Κοινότητας κατά την έννοια του άρθρου 5 ΕΚ.Εντούτοις, η άσκηση από τα κράτη μέλη των συντρεχουσών αρμοδιοτήτων στον συγκεκριμένο τομέα είναι αυστηρά ρυθμισμένη και οριοθετημένη σύμφωνα με την ισχύουσα κοινοτική νομοθεσία. Δυνάμει του άρθρου 19 της οδηγίας 2003/96/ΕΚ, μόνο το Συμβούλιο μπορεί να επιτρέψει σε ένα κράτος μέλος να θεσπίσει περαιτέρω απαλλαγές ή μειώσεις κατά την έννοια της εν λόγω διάταξης. Τα κράτη μέλη δεν δύνανται να υποκαταστήσουν το Συμβούλιο.Κατά συνέπεια, η πρόταση είναι σύμφωνη με την αρχή της επικουρικότητας.-  Η αρχή της αναλογικότηταςΗ πρόταση είναι σύμφωνη με την αρχή της αναλογικότητας. Η φορολογική μείωση δεν υπερβαίνει το όριο του επιπλέον κόστους.-  Επιλογή νομικού μέσουΠροτεινόμενο(-α) μέσο(-α): Απόφαση του Συμβουλίου.Το άρθρο 19 της οδηγίας 2003/96 προβλέπει μόνο τον συγκεκριμένο τύπο μέτρου.4) Δημοσιονομικές επιπτώσειςΤο μέτρο δεν συνεπάγεται ούτε οικονομική ούτε διοικητική επιβάρυνση για την Κοινότητα. Επομένως, η πρόταση δεν έχει καμία επίπτωση στον κοινοτικό προϋπολογισμό.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥπου επιτρέπει στην Ιταλία να εφαρμόζει, σε συγκεκριμένες γεωγραφικές περιοχές, μειωμένους φορολογικούς συντελεστές στο πετρέλαιο ντήζελ και το υγραέριο που χρησιμοποιούνται για θέρμανση, σύμφωνα με το άρθρο 19 της οδηγίας 2003/96/ΕΚ(Το κείμενο στην ιταλική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2003/96/EΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας[5], και ιδίως το άρθρο 19 παράγραφος 1,την πρόταση της Επιτροπής,Εκτιμώντας τα ακόλουθα:(1) Σύμφωνα με το άρθρο 18 παράγραφος 1 της οδηγίας 2003/96/ΕΚ, σε συνδυασμό με το παράρτημα ΙΙ της εν λόγω οδηγίας, η Ιταλία επιτρέπεται να εφαρμόζει σε ορισμένες “ιδιαίτερα μειονεκτικές περιοχές” μειωμένους συντελεστές ειδικών φόρων κατανάλωσης στο καύσιμο οικιακής χρήσης και το υγραέριο που χρησιμοποιούνται για θέρμανση. Η παρέκκλιση αυτή ίσχυε έως τις 31 Δεκεμβρίου 2006.(2) Με επιστολή της 17ης Οκτωβρίου 2006, οι ιταλικές αρχές ζήτησαν να τους επιτραπεί, σύμφωνα με το άρθρο 19 της οδηγίας 2003/96/ΕΚ, να εφαρμόζουν στις ίδιες γεωγραφικές περιοχές μειωμένους φορολογικούς συντελεστές στο πετρέλαιο ντήζελ και το υγραέριο που χρησιμοποιούνται για θέρμανση. Η Ιταλία θα επιθυμούσε να συνεχίσει να εφαρμόζει, μετά την 31η Δεκεμβρίου 2006, την εθνική πρακτική που ακολούθησε στο πλαίσιο της προαναφερθείσας παρέκκλισης. Η σχετική άδεια ζητείται για την περίοδο από την 1η Ιανουαρίου 2007 έως την 31η Δεκεμβρίου 2012.(3) Η Ιταλία έχει έδαφος με πολυποίκιλα χαρακτηριστικά και διαφορετικό κλίμα και γεωγραφικές συνθήκες. Το 1999 η Ιταλία αύξησε, στο πλαίσιο της μεταρρύθμισης του φορολογικού της συστήματος, το γενικό επίπεδο των ειδικών φόρων κατανάλωσης. Λαμβάνοντας υπόψη τις ιδιαιτερότητες του εδάφους της, η Ιταλία θέσπισε παράλληλα μειωμένους φορολογικούς συντελεστές για το πετρέλαιο ντήζελ και το υγραέριο, με σκοπό τη μερική αντιστάθμιση του υπερβολικά υψηλού κόστους θέρμανσης που επιβαρύνει τους κατοίκους ορισμένων γεωγραφικών περιοχών.(4) Ο στόχος της διαφοροποίησης φόρου είναι να τεθεί ο πληθυσμός των επιλέξιμων περιοχών σε πιο ισότιμη βάση σε σχέση με τον λοιπό ιταλικό πληθυσμό, μέσω της μείωσης του υπερβολικά υψηλού κόστους θέρμανσης. Για τον εντοπισμό των επιλέξιμων περιοχών, η Ιταλία βασίστηκε σε αντικειμενικά κριτήρια όσον αφορά τις κλιματικές συνθήκες της συγκεκριμένης περιοχής, καθώς και στην πρόσβαση στο δίκτυο παροχής φυσικού αερίου. Το τελευταίο αυτό κριτήριο αντικατοπτρίζει τις δυνατότητες επιλογής μεταξύ των καυσίμων στα οποία έχει πρόσβαση ο πληθυσμός της εν λόγω περιοχής.(5) Κατά συνέπεια, η φορολογική μείωση εφαρμόζεται σε γεωγραφικές περιοχές (κοινότητες) που πληρούν τα ακόλουθα εναλλακτικά κριτήρια: i) κοινότητες που βρίσκονται στην κλιματική ζώνη ΣΤ όπως ορίζεται στο προεδρικό διάταγμα αριθ. 412 του 1993[6], δηλαδή κοινότητες με περισσότερες από 3.000 "βαθμοημέρες", ii) κοινότητες που βρίσκονται στην κλιματική ζώνη Ε όπως ορίζεται στο προεδρικό διάταγμα αριθ. 412 του 1993, δηλαδή κοινότητες με 2.100 έως 3.000 "βαθμοημέρες"[7]· iii) η Σαρδηνία και τα μικρά νησιά· η τελευταία αυτή κατηγορία καλύπτει όλα τα νησιά της Ιταλίας εκτός της Σικελίας. Δεδομένου ότι η ανάπτυξη του δικτύου παροχής φυσικού αερίου μειώνει σε σημαντικό βαθμό το επιπλέον κόστος θέρμανσης και βελτιώνει ιδίως το φάσμα των εναλλακτικών επιλογών μεταξύ των καυσίμων που διατίθενται στους καταναλωτές, η φορολογική μείωση δεν θα εφαρμόζεται πλέον σε κοινότητες που ανήκουν στις προαναφερθείσες περιοχές της δεύτερης και τρίτης ζώνης από τη στιγμή που θα ολοκληρωθεί το δίκτυο φυσικού αερίου στη συγκεκριμένη κοινότητα.(6) Το κοινό χαρακτηριστικό των εν λόγω κοινοτήτων είναι το επιπλέον κόστος θέρμανσης σε σύγκριση με τις λοιπές περιοχές της Ιταλίας. Όσον αφορά τις κλιματικές ζώνες Ε και ΣΤ, η φορολογική μείωση ισοδυναμεί κατά μέσο όρο με το 11 – 12 % της τιμής του πετρελαίου ντήζελ και του υγραερίου που χρησιμοποιούνται για θέρμανση. Λόγω των κλιματικών συνθηκών, το μέσο κόστος θέρμανσης στην κλιματική ζώνη Ε είναι κατά 90% υψηλότερο από τον εθνικό μέσο όρο και στην κλιματική ζώνη ΣΤ κατά 170% υψηλότερο από τον εθνικό μέσο όρο. Όσον αφορά τα νησιά, το επιπλέον κόστος θέρμανσης, σε σύγκριση με την ηπειρωτική Ιταλία, οφείλεται στις γεωγραφικές ιδιαιτερότητες των νησιών, στον περιορισμένο εφοδιασμό σε καύσιμα και στο συμπληρωματικό κόστος μεταφοράς και, ως εκ τούτου, στις υψηλότερες τιμές των καυσίμων σε σχέση με την ηπειρωτική Ιταλία.(7) Η φορολογική μείωση παραμένει, σε όλες τις περιπτώσεις, χαμηλότερη από το επιπλέον κόστος θέρμανσης με το οποίο επιβαρύνεται ο συγκεκριμένος πληθυσμός, έτσι ώστε να μην υπάρχει υπέρμετρη αντιστάθμιση στον τομέα αυτό. Ειδικότερα, οι ιταλικές αρχές δήλωσαν ότι η φορολογική μείωση δεν υπερβαίνει το έκτακτο κόστος με το οποίο επιβαρύνονται οι ζώνες Ε και ΣΤ λόγω του ψυχρού κλίματος· επιπλέον, όσον αφορά τα νησιά, οι αρχές δήλωσαν ότι η φορολογική μείωση δεν μειώνει την τιμή των εν λόγω καυσίμων κάτω από την τιμή του ίδιου καυσίμου στην ηπειρωτική Ιταλία.(8) Ο μειωμένος φορολογικός συντελεστής παραμένει, τόσο για το πετρέλαιο ντήζελ όσο και για το υγραέριο, υψηλότερος σε σχέση με τα ελάχιστα επίπεδα φορολογίας στην Κοινότητα, όπως ορίζονται στην οδηγία 2003/96/ΕΚ.(9) Το εν λόγω μέτρο εφαρμόζεται μόνο για τη θέρμανση κλειστών χώρων (τόσο για ιδιώτες όσο και για επιχειρήσεις)· δεν εφαρμόζεται για άλλες μορφές εμπορικής χρήσης των εν λόγω προϊόντων.(10) Διαπιστώθηκε ότι το μέτρο αυτό δεν στρεβλώνει τον ανταγωνισμό ούτε εμποδίζει τη λειτουργία της εσωτερικής αγοράς και ότι είναι συμβατό με την κοινοτική πολιτική για το περιβάλλον, την ενέργεια και τις μεταφορές.(11) Θα πρέπει επομένως να επιτραπεί στην Ιταλία, σύμφωνα με το άρθρο 19 παράγραφος 2 της οδηγίας 2003/96/ΕΚ, να εφαρμόζει, μέχρι την 31η Δεκεμβρίου 2012, μειωμένους φορολογικούς συντελεστές για το πετρέλαιο ντήζελ και το υγραέριο που χρησιμοποιούνται για θέρμανση σε ορισμένες γεωγραφικές περιοχές που χαρακτηρίζονται από υψηλά επίπεδα κόστους θέρμανσης, όπως αναφέρεται στο παράρτημα της παρούσας απόφασης.(12) Κρίνεται επίσης σκόπιμο να διασφαλιστεί η δυνατότητα της Ιταλίας να εφαρμόσει την ειδική μείωση στην οποία αναφέρεται η παρούσα απόφαση, σε πλαίσιο συνέχειας σε σχέση με την κατάσταση πριν από την 1η Ιανουαρίου 2007, δυνάμει του άρθρου 18 της οδηγίας 2003/96/ΕΚ, σε συνδυασμό και με το παράρτημα II της εν λόγω οδηγίας. Θα πρέπει επομένως να χορηγηθεί η ζητούμενη άδεια με ισχύ από 1ης Ιανουαρίου 2007.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Ιταλία λαμβάνει άδεια να εφαρμόσει μειωμένους φορολογικούς συντελεστές για το πετρέλαιο ντήζελ και το υγραέριο που χρησιμοποιούνται για θέρμανση σε ορισμένες γεωγραφικές περιοχές που χαρακτηρίζονται από υψηλά επίπεδα κόστους θέρμανσης, όπως αναφέρεται στο παράρτημα της παρούσας απόφασης.Για να αποφευχθεί η τυχόν υπέρμετρη αντιστάθμιση, η φορολογική μείωση πρέπει να μην υπερβαίνει το επιπλέον κόστος θέρμανσης με το οποίο επιβαρύνονται οι εν λόγω περιοχές.Ο μειωμένος φορολογικός συντελεστής πληροί τις απαιτήσεις της οδηγίας 2003/96/ΕΚ του Συμβουλίου και ειδικότερα τα ελάχιστα επίπεδα φορολογίας που καθορίζονται στο άρθρο 9 της εν λόγω οδηγίας.Άρθρο 2Η κατανάλωση στις κοινότητες που βρίσκονται στις περιοχές που αναφέρονται στο σημείο 2 ή στο σημείο 3 του παραρτήματος της παρούσας απόφασης είναι επιλέξιμη μόνον εφόσον η συγκεκριμένη κοινότητα δεν διαθέτει δίκτυο παροχής φυσικού αερίου.Άρθρο 3Η παρούσα απόφαση εφαρμόζεται από την 1η Ιανουαρίου 2007 έως την 31η Δεκεμβρίου 2012.Άρθρο 4Η παρούσα απόφαση απευθύνεται στην Ιταλική Δημοκρατία.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΕπισκόπηση των γεωγραφικών περιοχών τις οποίες αφορά η παρούσα απόφαση1.  Κοινότητες που ανήκουν στην κλιματική ζώνη ΣΤ όπως ορίζεται με το προεδρικό διάταγμα αριθ. 412 της 26ης Αυγούστου 1993.2.  Κοινότητες που ανήκουν στην κλιματική ζώνη Ε όπως ορίζεται με το προεδρικό διάταγμα αριθ. 412 της 26ης Αυγούστου 1993.3.  Κοινότητες της Σαρδηνίας και μικρών νησιών[8].[1] Οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ L 283 της 31.10.2003 σ. 51· οδηγία όπως τροποποιήθηκε τελευταία με τις οδηγίες 2004/74/ΕΚ και 2004/75/ΕΚ (ΕΕ L 157 της 30ής Απριλίου 2004, σ. 87 και σ. 100).[2] Οι λοιπές κλιματικές ζώνες ορίζονται με βάση τις "βαθμοημέρες" ως εξής: Ζώνη A (κάτω από 600), ζώνη B (πάνω από 600, αλλά όχι άνω των 900), ζώνη Γ (πάνω από 900, αλλά όχι άνω των 1.400) και ζώνη Δ (πάνω από 1.400, αλλά όχι άνω των 2.100).[3] ΕΕ L 379 της 28.12.2006, σ. 5.[4] ΕΕ L 83 της 27.3.1999, σ. 1.[5] ΕΕ L 283 της 31.10.2003, σ. 51.[6] Με το διάταγμα αυτό, το έδαφος της Ιταλίας υποδιαιρείται σε έξι κλιματικές ζώνες (Α έως ΣΤ). Η κατάταξη γίνεται με βάση τη μονάδα “βαθμοημέρες”, που αντιπροσωπεύει για τη συμβατική περίοδο θέρμανσης το σύνολο των μέσων ημερήσιων θερμοκρασιών που διαφέρουν από την ιδανική θερμοκρασία των 20 C°. Όσο υψηλότερος είναι ο αριθμός που δίδεται σε μια κοινότητα, τόσο χαμηλότερη είναι η μέση εξωτερική θερμοκρασία κατά την περίοδο θέρμανσης.[7] Οι λοιπές κλιματικές ζώνες ορίζονται με βάση τις "βαθμοημέρες" ως εξής: Ζώνη A (κάτω από 600), ζώνη B (πάνω από 600, αλλά όχι άνω των 900), ζώνη Γ (πάνω από 900, αλλά όχι άνω των 1.400) και ζώνη Δ (πάνω από 2.100, αλλά όχι άνω των 2.100).[8] Το σημείο 3 αναφέρεται σε όλα τα ιταλικά νησιά, εκτός της Σικελίας.


Avis juridique important

|

52000PC0535

Πρόταση απόφασης του Συμβουλίου σχετικά με την παράταση της Διεθνούς Συμφωνίας του 1986 για το ελαιόλαδο και τις επιτραπέζιες ελιές  /* COM/2000/0535 τελικό - ACC 2000/0224 */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με την παράταση της Διεθνούς Συμφωνίας του 1986  για το ελαιόλαδο και τις επιτραπέζιες ελιές(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η Διεθνής Συμφωνία του 1986 για το ελαιόλαδο και τις επιτραπέζιες ελιές τέθηκε σε ισχύ την 1η Ιουλίου 1986. Τροποποιήθηκε και η ισχύς της παρατάθηκε το 1993 μέχρι το 1998. Η διετής περίοδος παράτασης που αποφασίστηκε το 1998 πρόκειται να εκπνεύσει στις 31 Δεκεμβρίου 2000.2. Κατά τη συνεδρίαση του Διεθνούς Συμβουλίου Ελαιολάδου στις 9 Ιουνίου 2000, η Επιτροπή ακολουθώντας οδηγίες του Συμβουλίου δήλωσε την πρόθεσή της να συμφωνήσει στην παράταση της Συμφωνίας για περίοδο δύο ακόμη ετών έως τις 31 Δεκεμβρίου 2002, σύμφωνα με τις διατάξεις του άρθρου 7 της Συμφωνίας.3. Η εισφορά της Ευρωπαϊκής Κοινότητας στον προϋπολογισμό διοικήσεως του Διεθνούς Συμβουλίου Ελαιολάδου, η οποία εγγράφεται στο κονδύλιο B7-8210 του προϋπολογισμού της Ευρωπαϊκής Ένωσης, δεν θα επηρεασθεί από την προτεινόμενη απόφαση.4. Σκοπός της παρούσας πρότασης είναι να εξουσιοδοτηθεί η Επιτροπή να ψηφίσει υπέρ της παράτασης της Συμφωνίας εξ ονόματος της Κοινότητας.2000/0224 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την παράταση της Διεθνούς Συμφωνίας του 1986  για το ελαιόλαδο και τις επιτραπέζιες ελιέςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, κυρίως δε το πρώτο εδάφιο του άρθρου 300,την πρόταση της Επιτροπής [1],[1]  ΕΕ C Εκτιμώντας τα εξής:Η Διεθνής Συμφωνία του 1986 για το ελαιόλαδο και τις επιτραπέζιες ελιές έχει συναφθεί από την Κοινότητα με την απόφαση 87/401/ΕΟΚ του Συμβουλίου [2] και έχει τροποποιηθεί και παραταθεί το 1993 με την απόφαση 93/622/ΕΚ του Συμβουλίου [3] έως το 1998. Στη συνέχεια παρατάθηκε για μια συμπληρωματική περίοδο δύο ετών και παραμένει σε ισχύ έως τις 31 Δεκεμβρίου 2000, εκτός εάν παραταθεί πέραν της ημερομηνίας αυτής με απόφαση του Διεθνούς Συμβουλίου Ελαιολάδου για περίοδο το πολύ δύο ετών. Η παράταση της εν λόγω συμφωνίας είναι προς το συμφέρον της Κοινότητας. Η Επιτροπή, η οποία εκπροσωπεί την Κοινότητα στο Διεθνές Συμβούλιο Ελαιολάδου, πρέπει επομένως να εξουσιοδοτηθεί να ψηφίσει υπέρ της παράτασης,[2]  ΕΕ L 214 της 4.8.1987, σ. 1.[3]  ΕΕ L 298 της 3.12.1993, σ. 36.ΑΠΟΦΑΣΙΖΕΙ:Άρθρο μόνο1. Η Ευρωπαϊκή Κοινότητα διάκειται ευμενώς ως προς την παράταση της Διεθνούς Συμφωνίας για το ελαιόλαδο και τις επιτραπέζιες ελιές για περίοδο δύο ακόμη ετών.2. Η Επιτροπή εξουσιοδοτείται να εκφράσει τη θέση αυτή στο Διεθνές Συμβούλιο Ελαιολάδου.Βρυξέλλες,  Για το Συμβούλιο Ο ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ1. Τίτλος της ενέργειαςΠρόταση απόφασης του Συμβουλίου σχετικά με την παράταση της Διεθνούς Συμφωνίας του 1986 για το ελαιόλαδο και τις επιτραπέζιες ελιές.2. Σχετικό κονδύλιο του προϋπολογισμούB7-8210 ΠΙΣΤΩΣΕΙΣ: 4,752 εκατ. EUR (2000)3. Νομική βάσηΆρθρο 133 της Συνθήκης4. Περιγραφή της ενέργειαςΕξουσιοδότηση της Επιτροπής να ψηφίσει υπέρ της διετούς παράτασης της εν λόγω συμφωνίας4.1 Γενικός στόχος της ενέργειαςΝα διατηρηθεί η ενεργός συμμετοχή της Κοινότητας στο Διεθνές Συμβούλιο Ελαιολάδου4.2 Χρονική διάρκεια της ενέργειας και προβλεπόμενες ρυθμίσεις για την ανανέωση ή την παράτασή της2000 έως 2002Ο προϋπολογισμός διοικήσεως του Διεθνούς Συμβουλίου Ελαιολάδου συμφωνείται από το Συμβούλιο της Διεθνούς Συμφωνίας για το ελαιόλαδο και τις επιτραπέζιες ελιές, το οποίο απαρτίζεται από όλα τα μέλη της Συμφωνίας. Η Ευρωπαϊκή Κοινότητα εκπροσωπείται στο Συμβούλιο της Συμφωνίας από την Επιτροπή. Κάθε μέλος καταβάλλει εισφορά στο ΔΣΕ, η οποία είναι ευθέως ανάλογη προς τα δικαιώματα ψήφου που έχει, ο τρόπος υπολογισμού των οποίων καθορίζεται από την Συμφωνία. Η Επιτροπή είναι υπεύθυνη για την καταβολή της εισφοράς της ΕΕ.5. Κατάταξη των δαπανών/εσόδων5.1 Υποχρεωτικές/Μη Υποχρεωτικές Δαπάνες (ΥΔ/ΜΥΔ)Υποχρεωτικές5.2 Διαχωριζόμενες/Μη Διαχωριζόμενες Πιστώσεις (ΔΠ/ΜΔΠ)Διαχωριζόμενες5.3 Είδος των εσόδωνΟυδέν6. Είδος των δαπανών/εσόδων- Επιδότηση κατά 100%: ΝΑΙ- Επιδότηση για συγχρηματοδότηση από κοινού με άλλες χρηματοδοτικές πηγές του δημοσίου ή/και του ιδιωτικού τομέα:: ΟΧΙ- Επιδότηση επιτοκίου: ΟΧΙ- Άλλα: Εισφορά στη Διεθνή Συμφωνία του 1986 για το ελαιόλαδο και τις επιτραπέζιες ελιές, την οποία έχει υπογράψει η ΕΚ- Προβλέπεται, σε περίπτωση οικονομικής επιτυχίας της ενέργειας, μερική ή ολική επιστροφή του ποσού της κοινοτικής χρηματοδότησης: ΟΧΙ- Επιφέρει η προτεινόμενη ενέργεια μεταβολή του ύψους των εσόδων; Αν ναι, ποια είναι η φύση της μεταβολής και ποιο είναι το είδος των μεταβαλλομένων εσόδων: ΟΧΙ7. Δημοσιονομικές επιπτώσεις7.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)Η εισφορά έχει αναπροσαρμοσθεί, για να καλύψει τις προβλεπόμενες αυξήσεις του προϋπολογισμού διοικήσεως του Διεθνούς Συμβουλίου Ελαιολάδου.7.2 Κατανομή ανά στοιχείο της ενέργειαςΠΑΥ σε εκατ. ευρώ (τρέχουσες τιμές)>ΘΕΣΗ ΠIΝΑΚΑ>7.3 Χρονοδιάγραμμα πιστώσεων ανάληψης υποχρεώσεων/πιστώσεων πληρωμώνσε εκατ ευρώ>ΘΕΣΗ ΠIΝΑΚΑ>8. Μέτρα για την καταπολέμηση της απάτης- Δεν προβλέπονται ειδικά μέτρα ελέγχου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.5.2017
            COM(2017) 221 final
            2017/0094(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης όσον αφορά ορισμένα ψηφίσματα που θα τεθούν σε ψηφοφορία στο πλαίσιο του Διεθνούς Οργανισμού Αμπέλου και Οίνου (ΔΟΑΟ)

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               Ο Διεθνής Οργανισμός Αμπέλου και Οίνου (ΔΟΑΟ) είναι διακυβερνητικός οργανισμός επιστημονικού και τεχνικού χαρακτήρα ο οποίος δραστηριοποιείται στον τομέα της αμπέλου και του οίνου, των ποτών με βάση τον οίνο, των επιτραπέζιων σταφυλιών, της σταφίδας και άλλων αμπελοοινικών προϊόντων. Οι στόχοι του ΔΟΑΟ είναι i) να ενημερώνει για μέτρα με τα οποία μπορούν να ληφθούν υπόψη οι ανησυχίες των παραγωγών, των καταναλωτών και άλλων παραγόντων στον αμπελοοινικό τομέα, ii) να συνδράμει τους άλλους διεθνείς οργανισμούς που ασκούν δραστηριότητες τυποποίησης και iii) να συμβάλλει στη διεθνή εναρμόνιση των υφιστάμενων πρακτικών και προτύπων. Επί του παρόντος, μέλη του ΔΟΑΟ είναι 46 κράτη, εκ των οποίων 20 είναι κράτη μέλη της Ένωσης. Η ΕΕ δεν είναι μέλος του ΔΟΑΟ.

               Σε επίπεδο ΕΕ, σύμφωνα με τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων
                  1
                (κανονισμός ΚΟΑ), ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ θίγουν την ενωσιακή νομοθεσία. Ο κανονισμός ΚΟΑ προβλέπει παραπομπές στα ψηφίσματα του ΔΟΑΟ στις ακόλουθες διατάξεις:

               -τις οινολογικές πρακτικές που εγκρίνει και δημοσιεύει ο ΔΟΑΟ τις οποίες πρέπει να λαμβάνει υπόψη της η Επιτροπή όταν εγκρίνει τέτοιες πρακτικές (άρθρο 80 παράγραφος 3 στοιχείο α) του κανονισμού ΚΟΑ)·

               - τις ίδιες οινολογικές πρακτικές όταν χρησιμοποιούνται, πριν από την έγκρισή τους σύμφωνα με το άρθρο 80 παράγραφος 3 του κανονισμού ΚΟΑ, για την παραγωγή οίνων σε τρίτες χώρες (άρθρο 90 παράγραφος 2 του κανονισμού ΚΟΑ).

               -ορισμένες προδιαγραφές για την καθαρότητα και την ταυτοποίηση των ουσιών που χρησιμοποιούνται στις οινολογικές πρακτικές, έτσι ώστε οι κανόνες που εγκρίνονται και δημοσιεύονται από τον ΔΟΑΟ για το θέμα αυτό να καθίστανται αυτοδικαίως δεσμευτικοί στην ΕΕ (άρθρο 9 του κανονισμού (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008
                  2
                του Συμβουλίου όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται)·

               -ορισμένες μεθόδους ανάλυσης που επιτρέπουν να διαπιστωθεί η σύσταση των προϊόντων του αμπελοοινικού τομέα, που εγκρίνει και δημοσιεύει ο ΔΟΑΟ, στις οποίες πρέπει να βασίζεται η Επιτροπή, εκτός αν είναι αναποτελεσματικές ή ακατάλληλες σε σχέση με τον επιδιωκόμενο από την Ένωση σκοπό (άρθρο 80 παράγραφος 5 του κανονισμού ΚΟΑ).

               Ομοίως, σύμφωνα με τον κανονισμό (ΕΚ) αριθ. 2870/2000 της Επιτροπής, της 19ης Δεκεμβρίου 2000, για καθορισμό των κοινοτικών μεθόδων αναφοράς που εφαρμόζονται στις αναλύσεις στον τομέα των αλκοολούχων ποτών
                  3
               , ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ θίγουν την ενωσιακή νομοθεσία. Το άρθρο 3 του κανονισμού αριθ. 2870/2000 παραπέμπει στα ψηφίσματα του ΔΟΑΟ όταν δεν υπάρχουν κοινοτικές αναλυτικές μέθοδοι αναφοράς για την ανίχνευση και τον ποσοτικό προσδιορισμό των περιεχομένων ουσιών σε συγκεκριμένο αλκοολούχο ποτό.

               Τέλος, το άρθρο 4 του κανονισμού (ΕΕ) αριθ. 251/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων
                  4
               , παραπέμπει επίσης στα ψηφίσματα του ΔΟΑΟ. Σύμφωνα με την εν λόγω διάταξη, προκειμένου να θεσπιστούν εγκεκριμένες διαδικασίες παραγωγής, πρέπει η Επιτροπή να λάβει υπόψη τις συνιστώμενες και δημοσιευμένες διαδικασίες παραγωγής από τον ΔΟΑΟ και πρέπει να υιοθετήσει μεθόδους ανάλυσης, οι οποίες να βασίζονται σε σχετικές μεθόδους, συνιστώμενες και δημοσιευμένες από τον ΔΟΑΟ, εκτός αν είναι αναποτελεσματικές ή ακατάλληλες σε σχέση με τον επιδιωκόμενο σκοπό.

               Με βάση τις συζητήσεις στο πλαίσιο της συνεδρίασης της ομάδας εμπειρογνωμόνων για την προετοιμασία της Γενικής Συνέλευσης του ΔΟΑΟ, αναμένεται ότι τα ακόλουθα ψηφίσματα που παράγουν έννομα αποτελέσματα στο πλαίσιο της ενωσιακής νομοθεσίας θα περιλαμβάνονται στην ημερήσια διάταξη της Γενικής Συνέλευσης προς έγκριση:

               –Τα σχέδια ψηφισμάτων OENO-TECHNO 13-532 και OENO-TECHNO 13-533, 15-580, 15-582, 15-583, 14-567B και τα σχέδια ψηφισμάτων OENO-MICRO 15-576A και 15-576B καθορίζουν νέες οινολογικές πρακτικές. Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, τα εν λόγω ψηφίσματα παράγουν έννομα αποτελέσματα για την ενωσιακή νομοθεσία

               –Το σχέδιο ψηφίσματος OENO-SPECIF 15-571, 15-572, 15-574, 15-578 και 16-605 καθορίζει προδιαγραφές για την καθαρότητα και την ταυτοποίηση ουσιών που χρησιμοποιούνται σε οινολογικές πρακτικές. Οι εν λόγω οινολογικές πρακτικές έχουν δημοσιευθεί και συνιστώνται από τον ΔΟΑΟ, υπό την προϋπόθεση να εγκριθούν οι προδιαγραφές της χρησιμοποιούμενης ουσίας (Διεθνής Κώδικας Οινολογικών Πρακτικών του ΔΟΑΟ, § 2.1.20 και § 3.4.14). Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, καθώς και με το άρθρο 9 του κανονισμού (ΕΚ) αριθ. 606/2009 της Επιτροπής, τα ψηφίσματα αυτά παράγουν έννομα αποτελέσματα για την ενωσιακή νομοθεσία

               –Τα σχέδια ψηφισμάτων OENO-SCMA 11-479, 13-529, 15-587, 15-588, 15-589, 15-590 καθορίζουν μεθόδους ανάλυσης. Σύμφωνα με το άρθρο 80 παράγραφος 3 στοιχείο α) και παράγραφος 5 του κανονισμού (ΕΕ) αριθ. 1308/2013, τα εν λόγω ψηφίσματα παράγουν έννομα αποτελέσματα για την ενωσιακή νομοθεσία.

               Τα ανωτέρω ψηφίσματα συζητήθηκαν εκτενώς μεταξύ επιστημονικών και τεχνικών εμπειρογνωμόνων του αμπελοοινικού τομέα. Συμβάλλουν στη διεθνή εναρμόνιση των προτύπων του οίνου και ορίζουν το πλαίσιο που θα εξασφαλίζει τον θεμιτό ανταγωνισμό στο εμπόριο αμπελοοινικών προϊόντων. Ως εκ τούτου, θα πρέπει να υποστηριχθούν.

                  Όπως και κατά το παρελθόν, αναμένεται ότι η ημερήσια διάταξη της συνεδρίασης της Γενικής Συνέλευσης του ΔΟΑΟ θα τροποποιηθεί περαιτέρω και ότι θα προστεθούν στην ημερήσια διάταξη συμπληρωματικά ψηφίσματα που παράγουν έννομα αποτελέσματα. Προκειμένου να εξασφαλιστεί η αποτελεσματικότητα των εργασιών της Γενικής Συνέλευσης, με ταυτόχρονη τήρηση των κανόνων των Συνθηκών, η Επιτροπή θα συμπληρώσει ή θα τροποποιήσει, σε εύθετο χρόνο, την παρούσα πρόταση για να μπορέσει το Συμβούλιο να εγκρίνει τη θέση που θα υποστηριχθεί όσον αφορά και τα εν λόγω ψηφίσματα.

               2017/0094 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης όσον αφορά ορισμένα ψηφίσματα που θα τεθούν σε ψηφοφορία στο πλαίσιο του Διεθνούς Οργανισμού Αμπέλου και Οίνου (ΔΟΑΟ)

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Ο Διεθνής Οργανισμός Αμπέλου και Οίνου (ΔΟΑΟ) θα εξετάσει και ενδεχομένως θα εγκρίνει ψηφίσματα τα οποία θα θίξουν την ενωσιακή νομοθεσία κατά την προσεχή Γενική Συνέλευση της 2ας Ιουνίου 2017.

               (2)Η Ένωση δεν είναι, επί του παρόντος, μέλος του ΔΟΑΟ. 20 κράτη μέλη της ΕΕ είναι μέλη του ΔΟΑΟ. Τα κράτη μέλη αυτά δύνανται να προτείνουν τροποποιήσεις στα σχέδια ψηφισμάτων του ΔΟΑΟ και θα κληθούν να εγκρίνουν ορισμένα από τα σχέδια ψηφισμάτων του ΔΟΑΟ κατά την προσεχή Γενική Συνέλευση του ΔΟΑΟ στις 2 Ιουνίου 2017.

               (3)Η θέση της Ένωσης όσον αφορά τα ψηφίσματα αυτά σχετικά με θέματα που υπάγονται στην αρμοδιότητά της θα πρέπει επομένως να εγκριθεί από το Συμβούλιο και να εκφραστεί στις συνόδους του ΔΟΑΟ από τα κράτη μέλη τα οποία είναι μέλη του ΔΟΑΟ και τα οποία ενεργούν από κοινού προς το συμφέρον της Ένωσης.

               (4)Σύμφωνα με τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
                  5
                και τον κανονισμό (ΕΚ) αριθ. 606/2009 της Επιτροπής
                  6
               , ορισμένα από τα ψηφίσματα που έχουν εγκριθεί και δημοσιευθεί από τον ΔΟΑΟ θίγουν την ενωσιακή νομοθεσία.

               (5)Το άρθρο 80 παράγραφος 3 στοιχείο α) του κανονισμού (ΕΕ) αριθ. 1308/2013 προβλέπει ότι η Επιτροπή πρέπει να λαμβάνει υπόψη τις οινολογικές πρακτικές και μεθόδους ανάλυσης που συνιστά και δημοσιεύει ο ΔΟΑΟ όταν εγκρίνει οινολογικές πρακτικές.

               (6)Το άρθρο 80 παράγραφος 5 του κανονισμού (ΕΕ) αριθ. 1308/2013 προβλέπει ότι η Επιτροπή, κατά τον καθορισμό των μεθόδων ανάλυσης για να διαπιστωθεί η σύσταση των προϊόντων του αμπελοοινικού τομέα, πρέπει να βασίζει τις εν λόγω μεθόδους σε κάθε σχετική μέθοδο που συνιστά και δημοσιεύει ο ΔΟΑΟ, εκτός αν είναι αναποτελεσματική ή ακατάλληλη για τον σκοπό που επιδιώκει η Ένωση.

               (7)Το άρθρο 90 παράγραφος 2 του κανονισμού (ΕΕ) αριθ. 1308/2013 προβλέπει ότι τα προϊόντα του αμπελοοινικού τομέα που εισάγονται στην Ένωση πρέπει να παράγονται σύμφωνα με οινολογικές πρακτικές εγκεκριμένες από την Ένωση δυνάμει του εν λόγω κανονισμού ή, πριν από την εν λόγω έγκριση, σύμφωνα με οινολογικές πρακτικές τις οποίες συνιστά και δημοσιεύει ο ΔΟΑΟ.

               (8)Το άρθρο 9 του κανονισμού (ΕΚ) αριθ. 606/2009 προβλέπει ότι, εφόσον δεν καθορίζονται από την Επιτροπή, οι προδιαγραφές για την καθαρότητα και την ταυτοποίηση των ουσιών που χρησιμοποιούνται στις οινολογικές πρακτικές πρέπει να είναι εκείνες που καθορίζονται και δημοσιεύονται από τον ΔΟΑΟ.

               (9)Τα σχέδια ψηφισμάτων OENO-TECHNO 13-532, 13-533, 14-567B, 15-580, 15-582, 15-583, OENO-MICRO 15-576A και 15-576B καθορίζουν νέες οινολογικές πρακτικές. Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, τα εν λόγω ψηφίσματα παράγουν έννομα αποτελέσματα για την ενωσιακή νομοθεσία.

               (10)Τα σχέδια ψηφίσματος OENO-SPECIF 15-571, 15-572, 15-574, 15-578 και 16-605 καθορίζουν προδιαγραφές για την καθαρότητα και την ταυτοποίηση ουσιών που χρησιμοποιούνται σε οινολογικές πρακτικές. Οι εν λόγω οινολογικές πρακτικές έχουν δημοσιευθεί και συνιστώνται από τον ΔΟΑΟ, υπό την προϋπόθεση να εγκριθούν οι προδιαγραφές των χρησιμοποιούμενων ουσιών (Διεθνής Κώδικας Οινολογικών Πρακτικών του ΔΟΑΟ, § 2.1.20 και § 3.4.14). Σύμφωνα με το άρθρο 80 παράγραφος 3 στοιχείο α) και το άρθρο 90 παράγραφος 2 του κανονισμού (ΕΕ) αριθ. 1308/2013, καθώς και με το άρθρο 9 του κανονισμού (ΕΚ) αριθ. 606/2009, τα εν λόγω ψηφίσματα παράγουν έννομα αποτελέσματα για την ενωσιακή νομοθεσία.

               (11)Τα σχέδια ψηφισμάτων OENO-SCMA 11-479, 13-529, 15-587, 15-588, 15-589 και 15-590 καθορίζουν μεθόδους ανάλυσης. Σύμφωνα με το άρθρο 80 παράγραφος 3 στοιχείο α) και το άρθρο 80 παράγραφος 5 του κανονισμού (ΕΕ) αριθ. 1308/2013, τα εν λόγω ψηφίσματα παράγουν έννομα αποτελέσματα για την ενωσιακή νομοθεσία.

               (12)Τα εν λόγω σχέδια ψηφισμάτων συζητήθηκαν εκτενώς μεταξύ επιστημονικών και τεχνικών εμπειρογνωμόνων του αμπελοοινικού τομέα. Συμβάλλουν στη διεθνή εναρμόνιση των προτύπων του οίνου και ορίζουν το πλαίσιο που θα εξασφαλίζει τον θεμιτό ανταγωνισμό στο εμπόριο των προϊόντων του αμπελοοινικού τομέα. Ως εκ τούτου, θα πρέπει να υποστηριχθούν.

               (13)Για να παρασχεθεί η αναγκαία ευελιξία κατά τη διάρκεια των διαπραγματεύσεων πριν από τη Γενική Συνέλευση του ΔΟΑΟ, θα πρέπει να εξουσιοδοτηθούν τα κράτη μέλη που είναι μέλη του ΔΟΑΟ προκειμένου να συμφωνήσουν ως προς τις τροποποιήσεις των ψηφισμάτων αυτών, υπό την προϋπόθεση ότι οι τροποποιήσεις αυτές δεν αλλοιώνουν την ουσία των ψηφισμάτων,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που θα υιοθετήσει η Ένωση κατά τη Γενική Συνέλευση του Διεθνούς Οργανισμού Αμπέλου και Οίνου (ΔΟΑΟ) της 2ας Ιουνίου 2017 περιλαμβάνεται στο παράρτημα και εκφράζεται από τα κράτη μέλη, τα οποία είναι μέλη του ΔΟΑΟ και τα οποία ενεργούν από κοινού προς το συμφέρον της Ένωσης.

               Άρθρο 2

               1.Όταν η θέση που αναφέρεται στο άρθρο 1 ενδέχεται να επηρεαστεί από νέες επιστημονικές ή τεχνικές πληροφορίες οι οποίες παρουσιάζονται πριν ή κατά τη διάρκεια των συνεδριάσεων του ΔΟΑΟ, τα κράτη μέλη που είναι μέλη του ΔΟΑΟ ζητούν την αναβολή της ψηφοφορίας στη Γενική Συνέλευση του ΔΟΑΟ έως ότου η Ένωση διαμορφώσει θέση με βάση τα νέα στοιχεία.

               2.Ύστερα από συντονισμό, ιδίως επιτόπιο, και δίχως άλλη απόφαση του Συμβουλίου για τον καθορισμό της θέσης της Ένωσης, τα κράτη μέλη που είναι μέλη του ΔΟΑΟ, ενεργώντας από κοινού προς το συμφέρον της Ένωσης, δύνανται να συμφωνήσουν για τροποποιήσεις των σχεδίων ψηφισμάτων που αναφέρονται στο παράρτημα οι οποίες δεν αλλοιώνουν την ουσία τους.

               Άρθρο 3

               Η παρούσα απόφαση απευθύνεται στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 347, σ. 671

                     (2)
                  ΕΕ L 193, σ. 1

                     (3)
                  ΕΕ L 333, σ. 20

                     (4)
                  ΕΕ L 84 της 20.3.2014, σ. 14-34

                     (5)
                  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

                     (6)
                  Κανονισμός (ΕΚ) αριθ. 606/2009 της Επιτροπής, της 10ης Ιουλίου 2009, για καθορισμό ορισμένων λεπτομερειών εφαρμογής του κανονισμού (ΕΚ) αριθ. 479/2008 όσον αφορά τις κατηγορίες αμπελοοινικών προϊόντων, τις οινολογικές πρακτικές και τους περιορισμούς στους οποίους υπόκεινται (ΕΕ L 193 της 24.7.2009, σ. 1).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.5.2017
            COM(2017) 221 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης όσον αφορά ορισμένα ψηφίσματα που θα τεθούν σε ψηφοφορία στο πλαίσιο του Διεθνούς Οργανισμού Αμπέλου και Οίνου (ΔΟΑΟ)

               ΠΑΡΑΡΤΗΜΑ

               Τα κράτη μέλη που ενεργούν από κοινού προς το συμφέρον της Ένωσης υποστηρίζουν μόνον, και με την επιφύλαξη οποιασδήποτε μελλοντικής επανεξέτασης βάσει νέων εξελίξεων, τα ακόλουθα σχέδια ψηφισμάτων στο στάδιο 7 που αφορούν τις οινολογικές πρακτικές, τις προδιαγραφές για την καθαρότητα και την ταυτοποίηση των ουσιών οι οποίες χρησιμοποιούνται στις οινολογικές πρακτικές καθώς και τις αναλυτικές μεθόδους προσδιορισμού της σύστασης των προϊόντων του αμπελοοινικού τομέα.

               OENO-TECHNO 13-532 - Επεξεργασία γλευκών με αδρανοποιημένους ζυμομύκητες εγγυμένης ελάχιστης περιεκτικότητας σε γλουταθειόνη

               OENO-TECHNO 13-533 - Επεξεργασία οίνου με αδρανοποιημένους ζυμομύκητες εγγυμένης ελάχιστης περιεκτικότητας σε γλουταθειόνη

               OENO-TECHNO 14-567B - Διάκριση μεταξύ προσθέτων και βοηθητικών μέσων επεξεργασίας, Mέρος 2, τροποποιείται ως εξής: το σταφυλοσάκχαρο απαλείφεται από το ψήφισμα.

               OENO-TECHNO 15-580 - Επεξεργασία γλευκών με ανθρακικό κάλιο

               OENO-TECHNO 15-582 - Χρήση επιλεκτικών φυτικών ινών στο κρασί

               OENO-TECHNO 15-583 - Επεξεργασία γλευκών με θειικό ασβέστιο για οίνους λικέρ

               OENO-MICRO 15-576A - Μονογραφία για τις ζύμες σακχαρομυκήτων

               OENO-MICRO 15-576B - Μονογραφία για τις ζύμες μη-σακχαρομυκήτων

               OENO-SPECIF 15-571 - Μονογραφία για τη γλουταθειόνη

               OENO-SPECIF 15-572 - Μονογραφία για το πολυασπαρτικό κάλιο

               OENO-SPECIF 15-574 - Μονογραφία για τις ταννίνες – επικαιροποίηση της μεθόδου προσδιορισμού των πολυφαινολών

               OENO-SPECIF 15-578 - Μονογραφία για τις επιλεκτικές φυτικές ίνες

               OENO-SPECIF 16-605 - Οριακή τιμή  σιδήρου στις μονογραφίες του ΔΟΑΟ για τα PVI/PVP

               OENO-SCMA 11-479 - Προσδιορισμός αναλογιών ισοτόπων 13C/12C γλυκόζης, φρουκτόζης, γλυκερόλης και αιθανόλης στο κρασί, με τη μέθοδο της υγρής χρωματογραφίας υψηλής απόδοσης και της φασματοσκοπίας μάζας λόγου ισοτόπων

               OENO-SCMA 13-529 - Προσδιορισμός χιτινάσης και πρωτεϊνών τύπου θαυματίνης στα λευκά και ροζέ κρασιά

               OENO-SCMA 15-587 - Εισαγωγή του ορισμού του φαινόμενου αλκοολικού τίτλου: αναθεώρηση της μεθόδου OIV-MA-BS-01

               OENO-SCMA 15-588 - Εισαγωγή της αρχής της συσκότισης: αναθεώρηση της μεθόδου OIV-MA-BS-01

               OENO-SCMA 15-589 - Μέθοδος προσδιορισμού 1,2-προπανοδιόληςκαι 2,3-βουτανοδιόλης

               OENO-SCMA 15-590 - Προσδιορισμός καρβαμιδικού αιθυλεστέρα: αναθεώρηση της μεθόδου OIV-MA-BS-25


Avis juridique important

|

52000PC0563

Πρόταση απόφασης του Συμβουλίου σχετικά με τον καθορισμό της θέσης της Κοινότητας όσον αφορά την απόφαση της Μικτής Επιτροπής για την τροποποίηση των τομεακών παραρτημάτων για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς, για την ηλεκτρομαγνητική συμβατότητα, την ηλεκτρική ασφάλεια, τα σκάφη αναψυχής και τα ιατρικά υλικά της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και του Καναδά  /* COM/2000/0563 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τον καθορισμό της θέσης της Κοινότητας όσον αφορά απόφαση της Μικτής Επιτροπής για την τροποποίηση των τομεακών παραρτημάτων για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς, για την ηλεκτρομαγνητική συμβατότητα, την ηλεκτρική ασφάλεια, τα σκάφη αναψυχής και τα ιατρικά υλικά της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και του Καναδά(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗI. Ιστορικό1. Η συμφωνία για αμοιβαία αναγνώριση μεταξύ της Ευρωπαϊκής Κοινότητας (ΕΚ) και του Καναδά εγκρίθηκε από το Συμβούλιο με την απόφαση της 20ής Ιουλίου 1998 [1] και τέθηκε σε ισχύ την 1η Νοεμβρίου 1998.[1]  Απόφαση του Συμβουλίου της 20ής Ιουλίου 1998 για τη σύναψη συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά (ΕΕ L 280, 16.10.1998, σ. 1).2. Σύμφωνα με το άρθρο XV παράγραφος 2 της συμφωνίας, τα μέρη έχουν τη γενική υποχρέωση να περιλαμβάνουν στο πεδίο της συμφωνίας νέες ή πρόσθετες διαδικασίες αξιολόγησης πιστότητας που επηρεάζουν έναν τομέα ο οποίος καλύπτεται από τομεακό παράρτημα. Στις 9 Μαρτίου 1999, η Κοινότητα εξέδωσε νέα οδηγία 99/5/EΚ σχετικά με το ραδιοεξοπλισμό και τον τηλεπικοινωνιακό τερματικό εξοπλισμό, η οποία θα αντικαταστήσει την ισχύουσα οδηγία από τις 8 Απριλίου 2000. Επομένως, το τομεακό παράρτημα για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς πρέπει να τροποποιηθεί προκειμένου να ληφθούν υπόψη οι νέες νομοθετικές διατάξεις στην Κοινότητα.3. Τα τομεακά παραρτήματα της συμφωνίας προβλέπουν επίσης μεταβατικό διάστημα 18 ετών για τη διεξαγωγή ενεργειών οικοδόμησης εμπιστοσύνης. Το διάστημα αυτό πρέπει να παραταθεί από την 1η Απριλίου 2000 έως τις 31/01/2001 (πρόσθετο διάστημα εννέα μηνών) για να εξασφαλισθεί η ολοκλήρωση των ενεργειών οικοδόμησης εμπιστοσύνης.II. Τροποποιήσεις του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς4. Η οδηγία 99/5/EΚ σχετικά με το ραδιοεξοπλισμό και τον τηλεπικοινωνιακό τερματικό εξοπλισμό [2] εκδόθηκε στις 9 Μαρτίου 1999 και θα καταργήσει την οδηγία 98/13/EΚ [3] από τις 8 Απριλίου 2000. Στο υφιστάμενο τομεακό παράρτημα για το τηλεπικοινωνιακό τερματικό υλικό γίνεται αναφορά στην οδηγία 98/13/EΚ η οποία ως εκ τούτου πρέπει να τροποποιηθεί προκειμένου να ληφθούν υπόψη οι νέες νομοθετικές διατάξεις που ισχύουν στην Κοινότητα. Ειδικότερα, οι απαραίτητες τροποποιήσεις πρέπει να αντικατοπτρίζουν τα εξής:[2]  Οδηγία 99/5/EΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών (ΕΕ L 91, 7.4.1999, σ. 10).[3]  Οδηγία 98/13/EΚ του Ευρωπαϊκού Κοινοβουλίου και του Συμβουλίου, της 12ης Φεβρουαρίου 1998, σχετικά με τον τερματικό εξοπλισμό τηλεπικοινωνιών, τον εξοπλισμό δορυφορικών επίγειων σταθμών, καθώς και την αμοιβαία αναγνώριση της πιστότητας αυτών των εξοπλισμών (ΕΕ L 74, 12.3.1998, σ. 1).- Τη μεταβολή του πεδίου εφαρμογής μεταξύ της οδηγίας 98/13/EΚ και της οδηγίας 99/5/EΚ.- Τη μεταβολή των διαδικασιών αξιολόγησης πιστότητας μεταξύ των οδηγιών.- Τη μεταβολή της σχέσης με την οδηγία 73/23/EΟΚ που αφορά τον εξοπλισμό χαμηλής τάσης και την οδηγία 89/336/EΟΚ σχετικά με την ηλεκτρομαγνητική συμβατότητα.5. Όσον αφορά το πεδίο εφαρμογής, το υφιστάμενο πλαίσιο του τομεακού παραρτήματος για το τηλεπικοινωνιακό τερματικό υλικό αντιστοιχεί στο πλαίσιο της οδηγίας 99/5/EC. Οι διαβουλεύσεις με τις αρχές του Καναδά οδήγησαν σε συμφωνία για τις τροποποιήσεις που πρέπει να επέλθουν στο τομεακό παράρτημα για τι τηλεπικοινωνιακό τερματικό υλικό.6. Όσον αφορά ορισμένα παραρτήματα της συμφωνίας, δεν έχουν ολοκληρωθεί οι ενέργειες οικοδόμησης της εμπιστοσύνης που προβλέπονται για μεταβατικό διάστημα και ως εκ τούτου το μεταβατικό διάστημα πρέπει να παραταθεί για εννέα μήνες από την 1η Απριλίου 2000 έως τις 31/01/2001.III. Διαδικασίες λήψης αποφάσεωνΤο άρθρο XIX παράγραφος 2, δεύτερη πρόταση, της συμφωνίας προβλέπει ότι τα τομεακά παραρτήματα δύνανται, μέσω της Μικτής Επιτροπής, να τροποποιούνται γραπτώς από τα μέρη. Επιπλέον, το άρθρο XI.3(α) και το άρθρο IV.3 θεσπίζουν ότι η Μικτή Επιτροπή είναι υπεύθυνη για την τροποποίηση των τομεακών παραρτημάτων. Επομένως, απαιτείται απόφαση της Μικτής Επιτροπής, που συστάθηκε σύμφωνα με το άρθρο XI.3(α) της συμφωνίας.Σύμφωνα με το άρθρο 3 παράγραφος 3 της απόφασης 98/566/EΚ του Συμβουλίου, η θέση της Κοινότητας όσον αφορά παρόμοιες αποφάσεις που λαμβάνονται από τη Μικτή Επιτροπή καθορίζεται από το Συμβούλιο, το οποίο αποφασίζει με ειδική πλειοψηφία, κατόπιν προτάσεως της Επιτροπής.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τον καθορισμό της θέσης της Κοινότητας όσον αφορά απόφαση της Μικτής Επιτροπής για την τροποποίηση των τομεακών παραρτημάτων για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς, για την ηλεκτρομαγνητική συμβατότητα, την ηλεκτρική ασφάλεια, τα σκάφη αναψυχής και τα ιατρικά υλικά της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και του ΚαναδάΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση του Συμβουλίου, της 20ής Ιουλίου 1998, για τη σύναψη συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά [4] και, ιδίως, το άρθρο 3 παράγραφος 3 της εν λόγω απόφασης,[4]  ΕΕ L 280, 16.10.1998, σ. 1την πρόταση της Επιτροπής [5],[5]  ΕΕ L , σ.Εκτιμώντας τα εξής:Το τομεακό παράρτημα για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς πρέπει να τροποποιηθεί για να συμπεριλάβει στο πεδίο εφαρμογής του τη νέα κοινοτική νομοθεσία υπό τη μορφή της οδηγίας 99/5/EΚ σχετικά με το ραδιοεξοπλισμό και τον τηλεπικοινωνιακό τερματικό εξοπλισμό,ΑΠΟΦΑΣΙΖΕΙ:Άρθρο 1Η θέση που πρέπει να υιοθετήσει η Ευρωπαϊκή Κοινότητα όσον αφορά την απόφαση της Μικτής Επιτροπής, η οποία συνεστήθη δυνάμει του άρθρου XI της συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά, σχετικά με την τροποποίηση του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς, βασίζεται στις τροποποιήσεις που καθορίζονται στο παράρτημα Ι της παρούσας απόφασης. Τροποποιήσεις ήσσονος σημασίας όσον αφορά τις τροποποιήσεις που καθορίζονται στο παράρτημα είναι δυνατόν να γίνουν αποδεκτές δίχως να απαιτείται νέα απόφαση του Συμβουλίου.Άρθρο 2Η θέση που πρέπει να υιοθετήσει η Ευρωπαϊκή Κοινότητα όσον αφορά την απόφαση της Μικτής Επιτροπής, η οποία συνεστήθη δυνάμει του άρθρου XI της συμφωνίας για αμοιβαία αναγνώριση μεταξύ της Ευρωπαϊκής Κοινότητας και του Καναδά, σχετικά με την τροποποίηση των τομεακών παραρτημάτων για την παράταση των μεταβατικών περιόδων, βασίζεται στις τροποποιήσεις που καθορίζονται στο παράρτημα 2 της παρούσας απόφασης. Τροποποιήσεις ήσσονος σημασίας όσον αφορά τις τροποποιήσεις που καθορίζονται στο παράρτημα είναι δυνατόν να γίνουν αποδεκτές δίχως να απαιτείται νέα απόφαση του Συμβουλίου.Άρθρο 3Το Συμβούλιο αναθέτει στην Επιτροπή να υπογράψει εξ ονόματος της Κοινότητας την απόφαση της Μικτής Επιτροπής με την οποία υιοθετούνται οι τροποποιήσεις που αναφέρονται στο άρθρο 1.Άρθρο 4Η απόφαση της Μικτής Επιτροπής δημοσιεύεται στη Επίσημη Εφημερίδα των Ευρωπαϊκών Κοινοτήτων μετά την έκδοσή της.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ 1Τροποποιήσεις του τομεακού παραρτήματος για το τηλεπικοινωνιακό τερματικό υλικό, το υλικό πληροφορικής και τους ραδιοπομπούς1. Στο άρθρο 4 παράγραφος 1, η δεύτερη περίπτωση τροποποιείται ως εξής:"Για την ηλεκτρομαγνητική συμβατότητα (ΗΜΣ): αναγνώριση πιστοποιητικών πιστότητας του κάθε μέρους, δηλώσεων προμηθευτών και τεχνικών κατασκευαστικών φακέλων, όπως εκάστοτε απαιτείται. Οι λεπτομερείς διατάξεις περιγράφονται στο παρόν παράρτημα ή στο τομεακό παράρτημα που αφορά την ΗΜΣ. σε περίπτωση που ο κατασκευαστής επιλέγει να μη χρησιμοποιήσει τη διαδικασία που αναφέρεται στην οδηγία της ΕΚ 99/5/EΚ για τη διαπίστωση της συμμόρφωσης με τις απαιτήσεις ΗΜΣ, εφαρμόζονται οι σχετικές διατάξεις των τομεακών παραρτημάτων για την ΗΜΣ."2. Στο άρθρο 4 παράγραφος 1, η τρίτη υποπαράγραφος τροποποιείται ως εξής:"Για την ηλεκτρική ασφάλεια/χαμηλή τάση: αποδοχή δοκιμών και πιστοποίηση συμμόρφωσης, δήλωση προμηθευτών σχετικά με τη συμμόρφωση των καλυπτόμενων προϊόντων προς τις απαιτήσεις του άλλου μέρους για την ηλεκτρική ασφάλεια. Οι λεπτομερείς διατάξεις περιγράφονται στο παρόν παράρτημα ή στο τομεακό παράρτημα για την ηλεκτρική ασφάλεια. όταν ο κατασκευαστής επιλέγει να μη χρησιμοποιήσει τη διαδικασία που αναφέρεται στην οδηγία της ΕΚ 99/5/EΚ για τη διαπίστωση της συμμόρφωσης με τις απαιτήσεις της ηλεκτρικής ασφάλειας, εφαρμόζονται οι σχετικές διατάξεις των τομεακών παραρτημάτων για την ηλεκτρική ασφάλεια."3. Στο άρθρο 4 παράγραφος 1, προστίθενται οι εξής υποπαράγραφοι:"- εντολή για τη διεξαγωγή ραδιοδοκιμών σύμφωνα με τα παραρτήματα III και IV της οδηγίας 99/5/EΚ.- διατύπωση γνώμης επί τεχνικού φακέλου σύμφωνα με το παράρτημα V της οδηγίας 99/5/EΚ."4. Το άρθρο 6 παράγραφος 1 διαγράφεται και αντικαθίσταται από τα εξής:"Πριν τεθούν σε πλήρη εφαρμογή, στις 31/01/2001, οι διατάξεις του παρόντος παραρτήματος και, ειδικότερα το τμήμα 4, θα υπάρξει μεταβατικό χρονικό διάστημα 27 μηνών."5. Στο παράρτημα 1, στη στήλη "Ευρωπαϊκή Κοινότητα", ολόκληρο το κείμενο αντικαθίσταται από τα εξής:"Οδηγία 99/5/EΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτώνΟδηγία 73/23/EΟΚ του Συμβουλίου όπως τροποποιήθηκε από την οδηγία 93/68/EΚ του ΣυμβουλίουΟδηγία 89/336/EΟΚ του Συμβουλίου, όπως τροποποιήθηκε από την οδηγία 92/31/EΟΚ και την οδηγία 93/68/EΚ του Συμβουλίου.6. Στο παράρτημα 2, στη στήλη "Ευρωπαϊκή Κοινότητα", ολόκληρο το κείμενο αντικαθίσταται από τα εξής:"Περιλαμβάνονται κατά τρόπο συγκεκριμένο αλλά όχι αποκλειστικό οι ακόλουθες διεπαφές και υπηρεσίες εντός του πεδίου της οδηγίας 99/5/EΚ:- οποιοσδήποτε τερματικός εξοπλισμός ενσύρματων τηλεπικοινωνιών- οποιοσδήποτε ραδιοεξοπλισμός, με εξαίρεση τα εξής:* ιατροτεχνολογικά προϊόντα κατά την έννοια του άρθρου 1 της οδηγίας 93/42/EΟΚ του Συμβουλίου, της 14ης Ιουνίου 1993.* τα ενεργά εμφυτεύσιμα ιατρικά βοηθήματα κατά την έννοια του άρθρου 1 της οδηγίας 90/385/EΟΚ του Συμβουλίου της 20ής Ιουνίου 1990.* τα δομικά στοιχεία ή χωριστές τεχνικές ενότητες οχημάτων κατά την έννοια της οδηγίας 72/245/EΟΚ του Συμβουλίου, της 20ής Ιουνίου 1972 ή της οδηγίας 92/61/EΟΚ του Συμβουλίου, της 30ής Ιουνίου 1992.* ραδιοεξοπλισμός που χρησιμοποιείται από ραδιοερασιτέχνες κατά την έννοια του άρθρου 1, ορισμός 53, του κανονισμού περί ραδιοεπικοινωνιών της διεθνούς ένωσης τηλεπικοινωνιών (ITU) εκτός εάν ο εξοπλισμός διατίθεται στο εμπόριο.σύνολα έτοιμα προς συναρμολόγηση ("κιτ") από ραδιοερασιτέχνες και εμπορικός εξοπλισμός τροποποιημένος για χρήση από ραδιοερασιτέχνες δεν θεωρούνται εξοπλισμός για εμπορική διάθεση.* εξοπλισμός που εμπίπτει στο πεδίο εφαρμογής της οδηγίας 96/98/EΚ (για τον εξοπλισμό πλοίων).* καλωδιώσεις και συρματώσεις.* ραδιοεξοπλισμός με ικανότητα μόνο λήψης χρησιμοποιείται αποκλειστικά για τη λήψη ραδιοφωνικών και τηλεοπτικών εκπομπών.* προϊόντα, συσκευές και συστατικά μέρη κατά την έννοια του άρθρου 2 του κανονισμού (EΟΚ) 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας.* Εξοπλισμός και συστήματα διαχείρισης της εναέριας κυκλοφορίας κατά την έννοια του άρθρου 1 της οδηγίας 93/65/EΟΚ του Συμβουλίου, της 19ης Ιουλίου 1993, σχετικά με τον καθορισμό και τη χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας.* συσκευές που χρησιμοποιούνται αποκλειστικά για δραστηριότητες που αφορούν τη δημόσια ασφάλεια, την άμυνα, την κρατική ασφάλεια (συμπεριλαμβανομένης της οικονομικής ευημερίας του κράτους στην περίπτωση δραστηριοτήτων που σχετίζονται με θέματα κρατικής ασφαλείας) και για δραστηριότητες του κράτους στον τομέα του ποινικού δικαίου.Ως ραδιοεξοπλισμός, νοείται προϊόν, ή σχετικό κατασκευαστικό στοιχείο του, το οποίο είναι ικανό να αποκαταστήσει επικοινωνία μέσω εκπομπής ή/και λήψης ραδιοκυμάτων και το οποίο χρησιμοποιεί φάσμα που έχει παραχωρηθεί στις επίγειες/δορυφορικές ραδιοεπικοινωνίες και, ως ραδιοκύματα, νοούνται ηλεκτρομαγνητικά κύματα συχνότητας μεταξύ 9 kHz και 3 000 GHz, που μεταδίδονται στο διάστημα χωρίς τεχνητό οδηγό.ΠΑΡΑΡΤΗΜΑ 2Τροποποιήσεις του τομεακού παραρτήματος για την ηλεκτρομαγνητική συμβατότητα:Το άρθρο 5 παράγραφος 1 διαγράφεται και αντικαθίσταται από τα εξής: "Οι διατάξεις αμοιβαίας αναγνώρισης του παρόντος παραρτήματος, ειδικότερα το τμήμα 3, θα τεθούν σε εφαρμογή 27 μήνες μετά τη θέση του παρόντος παραρτήματος σε ισχύ, ήτοι, στις 31/01/2001".Τροποποίηση του τομεακού παραρτήματος για την ηλεκτρική ασφάλεια:Το άρθρο 4 παράγραφος 1 διαγράφεται και αντικαθίσταται από τα εξής: "Οι μεταβατικές ρυθμίσεις λειτουργούν επί χρονικό διάστημα 27 μηνών από το χρόνο θέσης σε ισχύ της παρούσας συμφωνίας αμοιβαίας αναγνώρισης, ήτοι μέχρι τις 31/01/2001".Τροποποίηση του παραρτήματος για τα σκάφη αναψυχής:Το τμήμα V, πρώτη πρόταση, διαγράφεται και αντικαθίσταται από τα εξής: "Προβλέπεται μεταβατικό διάστημα 27 μηνών μέχρι τις 31/01/2001, πριν από τη λειτουργία του παρόντος παραρτήματος".Τροποποίηση του παραρτήματος για τα ιατρικά μηχανήματα:Το άρθρο 6 παράγραφος 1 διαγράφεται και αντικαθίσταται από τα εξής: "Το διάστημα οικοδόμησης εμπιστοσύνης θα αρχίσει μετά την υπογραφή της ΣΑΑ και αναμένεται ότι θα ολοκληρωθεί εντός 27 μηνών από την έναρξη ισχύος της συμφωνίας, ήτοι, μέχρι τις 31/01/2001".


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2016
            COM(2016) 624 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την κινητοποίηση του περιθωρίου για απρόβλεπτες ανάγκες το 2016

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Ο κανονισμός (ΕΕ, Ευρατόμ) αριθ. 1311/2013 του Συμβουλίου της 2ας Δεκεμβρίου 2013 για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                («κανονισμός για το ΠΔΠ») επιτρέπει την αξιοποίηση του περιθωρίου για απρόβλεπτες ανάγκες έως το 0,03 % του Ακαθάριστου Εθνικού Εισοδήματος της ΕΕ-28 ως έσχατου μέσου αντιμετώπισης απρόβλεπτων καταστάσεων. Στην τεχνική προσαρμογή του ΠΔΠ για το 2016
                  2
               , βάσει του άρθρου 6 του κανονισμού για το ΠΔΠ, το απόλυτο ποσό του περιθωρίου για απρόβλεπτες ανάγκες για το έτος 2016 ορίζεται στα 4 438,2 εκατ. EUR.

               Σύμφωνα με το άρθρο 13 του κανονισμού για το ΠΔΠ, και αφού εξέτασε όλες τις δυνατότητες για τη χρηματοδότηση των συμπληρωματικών και απρόβλεπτων αναγκών ανάληψης υποχρεώσεων, η Επιτροπή προτείνει την κινητοποίηση του περιθωρίου για απρόβλεπτες ανάγκες για το 2016 για ποσό ύψους 240,1 εκατ. EUR προκειμένου να συμπληρωθούν οι πιστώσεις ανάληψης υποχρεώσεων που αφορούν τις δαπάνες του τομέα 3 Ασφάλεια και ιθαγένεια του γενικού προϋπολογισμού της Ευρωπαϊκής Ένωσης για το οικονομικό έτος 2016, πάνω από το ανώτατο όριο ανάληψης υποχρεώσεων ύψους 2 546 εκατ. EUR σε τρέχουσες τιμές.

               Σύμφωνα με το σημείο 14 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               , η Επιτροπή προέβη σε ανάλυση της δυνατότητας να ανακατανείμει σημαντικά ποσά στο πλαίσιο του υφιστάμενου προϋπολογισμού.

               Σύμφωνα με το άρθρο 13 παράγραφος 3 του κανονισμού για το ΠΔΠ, η Επιτροπή προτείνει να αντισταθμιστεί η αύξηση του ανώτατου ορίου δαπανών του τομέα 3 με το αδιάθετο περιθώριο κάτω από τα ανώτατα όρια δαπανών του τομέα 5 Διοίκηση το 2016.

               Η παρούσα πρόταση συμπληρώνει την απόφαση (ΕΕ) 2016/253 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, για την πλήρη κινητοποίηση του ποσού του μηχανισμού ευελιξίας
                  4
                για το 2017 (520 εκατ. EUR), για το 2016 (510 εκατ. EUR) και για το 2015 (500 εκατ. EUR) προκειμένου να καλυφθεί το κόστος λήψης άμεσων δημοσιονομικών μέτρων για την αντιμετώπιση της προσφυγικής κρίσης.

               2.ΑΙΤΙΟΛΟΓΗΣΗ ΤΗΣ ΚΙΝΗΤΟΠΟΙΗΣΗΣ

               2.1.ΕΙΣΑΓΩΓΗ

               Η εσωτερική διάσταση της κρίσης στον τομέα της μετανάστευσης, των προσφύγων και της ασφάλειας χρηματοδοτείται από τον τομέα 3 μέσω του Ταμείου Ασύλου, Μετανάστευσης και Ένταξης (ΤΑΜΕ), του Ταμείου Εσωτερικής Ασφάλειας (ΤΕΑ), καθώς και μέσω εξειδικευμένων οργανισμών όπως ο Frontex, η EASO, ο eu-LISA και η Ευρωπόλ. Επιπλέον, ένα νέο χρηματοδοτικό μέσο εγκρίθηκε από το Συμβούλιο στις 15 Μαρτίου 2016
                  5
                προκειμένου να καταστεί δυνατή η παροχή στήριξης έκτακτης ανάγκης ανθρωπιστικού χαρακτήρα ως απάντηση στην αυξημένη εισροή προσφύγων και μεταναστών στην Ένωση.

               Όπως ορίζεται στη σχετική πρόταση της Επιτροπής
                  6
               , οι χρηματοδοτικές ανάγκες για το νέο αυτό μέσο έκτακτης ανάγκης το 2016 εκτιμήθηκαν σε 300 εκατ. EUR σε πιστώσεις ανάληψης υποχρεώσεων και σε 241 εκατ. EUR σε πιστώσεις πληρωμών
                  7
               . Από το ΤΑΜΕ έχουν ανακατανεμηθεί 199 εκατ. EUR σε πιστώσεις ανάληψης υποχρεώσεων και 130,2 εκατ. EUR σε πιστώσεις πληρωμών, πρώτον στο πλαίσιο του διορθωτικού προϋπολογισμού αριθ. 1/2016 που εγκρίθηκε στις 13 Απριλίου 2016
                  8
                (100 εκατ. EUR σε πιστώσεις ανάληψης υποχρεώσεων και 80,2 εκατ. EUR σε πιστώσεις πληρωμών) και στη συνέχεια, μέσω μεταφοράς πιστώσεων της Επιτροπής που εφαρμόστηκαν τον Αύγουστο, σύμφωνα με το άρθρο 26 παράγραφος 1 στοιχείο γ) του δημοσιονομικού κανονισμού (99 εκατ. EUR σε πιστώσεις ανάληψης υποχρεώσεων και 50 εκατ. EUR σε πιστώσεις πληρωμών).

               Πιθανές εκκρεμείς ανάγκες που σχετίζονται με το νέο μέσο έκτακτης ανάγκης, οι οποίες εκτιμώνται επί του παρόντος σε 50 εκατ. EUR σε πιστώσεις ανάληψης υποχρεώσεων και σε 10 εκατ. EUR σε πιστώσεις πληρωμών, πρέπει να χρηματοδοτηθούν το 2016. Επιπλέον, η τελευταία επανεκτίμηση των αναγκών του ΤΑΜΕ μέχρι το τέλος του έτους απαιτεί η ανωτέρω ανακατανομή να αντισταθμιστεί εν μέρει με νέες πιστώσεις ύψους 130 εκατ. EUR σε πιστώσεις ανάληψης υποχρεώσεων και μόνο. Αυτή η μερική αναπλήρωση του ΤΑΜΕ συνδυάζεται με την ενίσχυση της πτυχής «Σύνορα» του Ταμείου Εσωτερικής Ασφάλειας (ΤΕΑ-Σύνορα) κατά 70 εκατ. EUR σε πιστώσεις ανάληψης υποχρεώσεων, ώστε να μπορέσει να ανταποκριθεί στο πρόσφατο αίτημα της Βουλγαρίας για βοήθεια έκτακτης ανάγκης. Με τον τρόπο αυτό, λαμβάνεται υπόψη το γεγονός ότι η βοήθεια έκτακτης ανάγκης του ΤΕΑ που είναι επί του παρόντος διαθέσιμη στον προϋπολογισμό του 2016 έχει χρησιμοποιηθεί σχεδόν στο ακέραιο.

               Λαμβανομένων υπόψη των ενδεχόμενων ανακατανομών που εντοπίστηκαν σε άλλες γραμμές του προϋπολογισμού στον τομέα 3 (9,9 εκατ. EUR), η Επιτροπή, στο σχέδιο διορθωτικού προϋπολογισμού αριθ. 4/2016
                  9
               , έχει ζητήσει αύξηση των πιστώσεων ανάληψης υποχρεώσεων κατά 240,1 εκατ. EUR πάνω από το ανώτατο όριο του εν λόγω τομέα.

               Το ανώτατο όριο δαπανών του τομέα 3 το 2016 ανέρχεται σε 2 546 εκατ. EUR σε τρέχουσες τιμές. Οι εγκεκριμένες πιστώσεις ανάληψης υποχρεώσεων για τον τομέα 3 στον προϋπολογισμό του 2016 ανέρχονται σε 4 052 εκατ. EUR, γεγονός που απαιτεί την κινητοποίηση του μηχανισμού ευελιξίας (1 506 εκατ. EUR) πάνω από το ανώτατο όριο του τομέα 3, σύμφωνα με το άρθρο 11 παράγραφος 2 του κανονισμού για το ΠΔΠ.

               Οι δαπάνες που σχετίζονται με τη μετανάστευση, τους πρόσφυγες και την ασφάλεια αντιπροσωπεύουν ποσοστό άνω του 70 % των συνολικών δαπανών κάτω από το ανώτατο όριο του τομέα 3. Η Επιτροπή εξέτασε προσεκτικά όλες τις δυνατότητες ανακατανομής. Ωστόσο, με δεδομένο το περιορισμένο περιθώριο ελιγμών στον τομέα αυτόν, είναι δυνατόν να καλύψει μόνο ένα μικρό ποσοστό των αναγκών σε πιστώσεις ανάληψης υποχρεώσεων όπως περιγράφεται ανωτέρω, χωρίς να θέσει σε κίνδυνο την καλή λειτουργία των λοιπών σχετικά μικρών προγραμμάτων.

               Κατά συνέπεια, η κινητοποίηση του περιθωρίου για απρόβλεπτες ανάγκες είναι η μόνη δυνατή διέξοδος για την κάλυψη των δημοσιονομικών αναγκών σε πιστώσεις ανάληψης υποχρεώσεων. Διαθέσιμα περιθώρια σε άλλους τομείς επιτρέπουν την πλήρη αντιστάθμιση της εν λόγω κινητοποίησης εντός του 2016.

               Οι ανάγκες σε πιστώσεις πληρωμών θα καλυφθούν από το ανώτατο όριο του 2016 για πληρωμές, καθιστώντας έτσι περιττή την κινητοποίηση του περιθωρίου για απρόβλεπτες ανάγκες πληρωμών.

               2.2.ΤΟ ΠΕΡΙΘΩΡΙΟ ΓΙΑ ΑΠΡΟΒΛΕΠΤΕΣ ΑΝΑΓΚΕΣ ΩΣ ΕΣΧΑΤΟ ΜΕΣΟ

               Στο άρθρο 13 παράγραφος 1 του κανονισμού για το ΠΔΠ το περιθώριο για απρόβλεπτες ανάγκες ορίζεται ως έσχατο μέσο αντιμετώπισης απρόβλεπτων καταστάσεων. Στον προϋπολογισμό του 2016, με δεδομένη την έλλειψη αδιάθετου περιθωρίου κάτω από το ανώτατο όριο ανάληψης υποχρεώσεων του τομέα 3, η Επιτροπή εξέτασε όλες τις δυνατότητες ανακατανομής εντός του τομέα.

               Δεδομένης της πλήρους κινητοποίησης του μηχανισμού ευελιξίας στον προϋπολογισμό του 2016 (1 530 εκατ. EUR), η κινητοποίηση 240,1 εκατ. EUR μέσω του περιθωρίου για απρόβλεπτες ανάγκες για το 2016 είναι, επομένως, το μόνο διαθέσιμο μέσο για την αντιμετώπιση του χάσματος ανάμεσα στο ανώτατο όριο δαπανών του τομέα 3 και στις εκτιμώμενες για το 2016 πρόσθετες απρόβλεπτες ανάγκες.

               2.3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΩΝ ΑΠΡΟΒΛΕΠΤΩΝ ΚΑΤΑΣΤΑΣΕΩΝ ΤΟ 2016

               Αν και η κρίση στον τομέα της μετανάστευσης, των προσφύγων και της ασφάλειας άρχισε το 2015, ο αντίκτυπος και οι συνέπειές της εξακολουθούν να εξελίσσονται καθημερινά. Οι πολιτικές αποφάσεις σε τρίτες χώρες σχετικά με την αποδοχή προσφύγων στο έδαφός τους και με το άνοιγμα και κλείσιμο των συνόρων κατέστησαν εξαιρετικά δύσκολη την πρόβλεψη των βραχυπρόθεσμων και των μακροπρόθεσμων εξελίξεων στον συγκεκριμένο τομέα. Ο μεταβαλλόμενος και μη προβλέψιμος χαρακτήρας της κρίσης αιτιολογεί τη χρήση του περιθωρίου για απρόβλεπτες ανάγκες ως έσχατου μέσου για την αντιμετώπιση των απρόβλεπτων συνεπειών της κρίσης του τομέα της μετανάστευσης, των προσφύγων και της ασφάλειας στις ανάγκες δαπανών στον τομέα 3.

               3.ΑΝΤΙΣΤΑΘΜΙΣΗ ΤΟΥ ΠΕΡΙΘΩΡΙΟΥ ΓΙΑ ΑΠΡΟΒΛΕΠΤΕΣ ΑΝΑΓΚΕΣ ΜΕ ΤΑ ΑΝΩΤΑΤΑ ΟΡΙΑ ΤΟΥ ΠΔΠ

               Σύμφωνα με το άρθρο 13 παράγραφος 3 του κανονισμού για το ΠΔΠ, τα ποσά που διατίθενται μέσω της αξιοποίησης του περιθωρίου για απρόβλεπτες ανάγκες αντισταθμίζονται εξ ολοκλήρου με τα περιθώρια για το τρέχον ή τα μελλοντικά οικονομικά έτη.

               Σύμφωνα με το άρθρο 13 παράγραφος 4 του κανονισμού για το ΠΔΠ, τα ποσά που αντισταθμίζονται με αυτόν τον τρόπο δεν αξιοποιούνται περαιτέρω στο πλαίσιο του ΠΔΠ, έτσι ώστε να μη σημειώνεται υπέρβαση των συνολικών ανώτατων ορίων των πιστώσεων ανάληψης υποχρεώσεων και πληρωμών που προβλέπει το ΠΔΠ για το τρέχον και για τα μελλοντικά οικονομικά έτη. Συνεπώς, η κινητοποίηση του περιθωρίου για απρόβλεπτες ανάγκες για πιστώσεις ανάληψης υποχρεώσεων το 2016 στο πλαίσιο του τομέα 3 και η σχετική αντιστάθμιση πρέπει να τηρούν το συνολικό ανώτατο όριο ανάληψης υποχρεώσεων για τα έτη 2017 έως 2020.

               Δεδομένου ότι υπάρχει επαρκές διαθέσιμο περιθώριο κάτω από το ανώτατο όριο δαπανών του τομέα 5 για το 2016, η Επιτροπή προτείνει πλήρη συμψηφισμό το 2016 ώστε να μην προδικάζονται οι ανάγκες σε πιστώσεις ανάληψης υποχρεώσεων για τα έτη 2017-2020. Το συμψηφιζόμενο ποσό στον τομέα 5 θα ανέλθει σε 240,1 εκατ. EUR, αφήνοντας περιθώριο 291,9 εκατ. EUR το 2016. Το συνολικό ανώτατο όριο ανάληψης υποχρεώσεων για το 2016 και για το σύνολο του ΠΔΠ θα παραμείνει αμετάβλητο.

               4.ΠΡΟΣΘΕΤΑ ΣΤΟΙΧΕΙΑ

               Υπενθυμίζεται στο Ευρωπαϊκό Κοινοβούλιο και στο Συμβούλιο ότι η δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης δεν μπορεί να πραγματοποιηθεί μετά την ημερομηνία δημοσίευσης του σχεδίου διορθωτικού προϋπολογισμού αριθ. 4/2016, σύμφωνα με το άρθρο 13 παράγραφος 1 τελευταία περίοδος του κανονισμού για το ΠΔΠ.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               για την κινητοποίηση του περιθωρίου για απρόβλεπτες ανάγκες το 2016

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  10
               , και ιδίως το δεύτερο εδάφιο του σημείου 14,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1) Το άρθρο 13 του κανονισμού αριθ. 1311/2013 του Συμβουλίου
                  11
                καθιέρωσε περιθώριο για απρόβλεπτες ανάγκες ύψους έως 0,03 % του Ακαθάριστου Εθνικού Εισοδήματος της Ένωσης,

               (2) Σύμφωνα με το άρθρο 6 του εν λόγω κανονισμού, η Επιτροπή υπολόγισε το απόλυτο ποσό αυτού του περιθωρίου για απρόβλεπτες ανάγκες για το 2016
                  12
               ,

               (3) Αφού εξετάστηκαν όλες οι άλλες δημοσιονομικές δυνατότητες αντιμετώπισης απρόβλεπτων συνθηκών εντός των ανώτατων ορίων δαπανών του 2016 για τον τομέα 3 Ασφάλεια και ιθαγένεια, και αφού προτάθηκε η κινητοποίηση του μηχανισμού ευελιξίας για τους τομείς 3 και 4 για ολόκληρο το διαθέσιμο για το 2016 ποσό των 1 530 εκατ. EUR, η κινητοποίηση του περιθωρίου για απρόβλεπτες ανάγκες είναι απαραίτητη για την κάλυψη των αναγκών που προκύπτουν από την κρίση στον τομέα της μετανάστευσης, των προσφύγων και της ασφάλειας, με την αύξηση των πιστώσεων ανάληψης υποχρεώσεων του τομέα 3 του γενικού προϋπολογισμού της Ευρωπαϊκής Ένωσης για το οικονομικό έτος 2016, πάνω από το ανώτατο όριο του εν λόγω τομέα.

               (4) Έχοντας υπόψη τη συγκεκριμένη εξαιρετικά ιδιάζουσα κατάσταση, πληρούται ο όρος του έσχατου μέσου αντιμετώπισης απρόβλεπτων καταστάσεων του άρθρου 13 παράγραφος 1 του κανονισμού (ΕΕ, Ευρατόμ) αριθ. 1311/2013.

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2016, το περιθώριο για απρόβλεπτες ανάγκες κινητοποιείται για την παροχή 240,1 εκατ. EUR σε πιστώσεις ανάληψης υποχρεώσεων πάνω από το ανώτατο όριο ανάληψης υποχρεώσεων του τομέα 3 του πολυετούς δημοσιονομικού πλαισίου.

               Άρθρο 2

               Το ποσό των 240,1 εκατ. EUR σε πιστώσεις ανάληψης υποχρεώσεων που διατίθεται μέσω του περιθωρίου για απρόβλεπτες ανάγκες για το οικονομικό έτος 2016 αντισταθμίζεται πλήρως με το περιθώριο του τομέα 5 Διοίκηση.

               Άρθρο 3

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  COM(2015) 320 της 22.5.2015.

                     (3)
                  ΕΕ C 373 της 20.12.2013, σ. 1.

                     (4)
                  ΕΕ L 47 της 24.2.2016, σ. 6.

                     (5)
                  ΕΕ L 70 της 16.3.2016, σ. 1.

                     (6)
                  COM(2016) 115 της 2.3.2016.

                     (7)
                  Το 80 % της προχρηματοδότησης.

                     (8)
                  ΕΕ L 143 της 31.5.2016.

                     (9)
                  COM(2016) 623 της 30.9.2016.

                     (10)
                  ΕΕ C 373 της 20.12.2013, σ. 1.

                     (11)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (12)
                  Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 30ής Ιουνίου 2015, για την τεχνική προσαρμογή του δημοσιονομικού πλαισίου για το 2016 σε συνάρτηση με την εξέλιξη του ΑΕΕ (COM(2015) 320 της 22.5.2015).


Avis juridique important

|

51997PC0482

Πρόταση απόφασης του Συμβουλίου για την τροποποίηση της απόφασης 96/411/EK σχετικά με τη βελτίωση των κοινοτικών γεωργικών στατιστικών  /* COM/97/0482 τελικό - CNS 97/0245 */

Επίσημη Εφημερίδα αριθ. C 337 της 07/11/1997 σ. 0058

Πρόταση απόφασης του Συμβουλίου για την τροποποίηση της απόφασης 96/411/ΕΚ σχετικά με τη βελτίωση των κοινοτικών γεωργικών στατιστικών (97/C 337/14) COM(97) 482 τελικό - 97/0245(CNS)(Υποβλήθηκε από την Επιτροπή στις 6 Οκτωβρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι η απόφαση 96/411/ΕΚ του Συμβουλίου, της 25ης Ιουνίου 1996, σχετικά με τη βελτίωση των κοινοτικών γεωργικών στατιστικών (1), προβλέπει την υποβολή εκθέσεων, αφ' ενός από τα κράτη μέλη στην Επιτροπή και αφ' ετέρου από την Επιτροπή στο Ευρωπαϊκό Κοινοβούλιο και το Συμβούλιο 7ότι, όπως προκύπτει από την αποκτηθείσα πείρα οι καθορισθείσες προθεσμίες υποβολής αυτών των εκθέσεων είναι υπερβολικά περιοριστικές 7ότι, ως εκ τούτου, πρέπει να μετατεθούν οι προβλεπόμενες ημερομηνίες ώστε οι προθεσμίες να είναι περισσότερο ευέλικτες,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η απόφαση 96/411/ΕΚ τροποποιείται ως εξής:1. Στο άρθρο 5, η ημερομηνία «31 Μαρτίου» αντικαθίσταται από την ημερομηνία «31 Ιουλίου».2. Στο άρθρο 11, το έτος «1997» αντικαθίσταται από το έτος «1999».Άρθρο 2Η παρούσα απόφαση απευθύνεται στα κράτη μέλη.(1) ΕΕ L 162 της 1. 7. 1996, σ. 14.


Σημαντική ανακοίνωση νομικού περιεχομένου

|

52008PC0348

Πρόταση Αποφασησ του Συμβουλίου για τον καθορισμό των δημοσιονομικών συνεισφορών που καταβάλλουν τα κράτη μέλη που συνεισφέρουν στο Ευρωπαϊκό Ταμείο Ανάπτυξης (2η δόση 2008)  /* COM/2008/0348 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.6.2008COM(2008) 348 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τον καθορισμό των δημοσιονομικών συνεισφορών που καταβάλλουν τα κράτη μέλη που συνεισφέρουν στο Ευρωπαϊκό Ταμείο Ανάπτυξης (2η δόση 2008)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΑφότου άρχισε να ισχύει ο δημοσιονομικός κανονισμός του 9ου ΕΤΑ, το Συμβούλιο καθορίζει μετά από πρόταση της Επιτροπής κάθε μια από τις τρεις δόσεις των συνεισφορών που καταβάλλουν τα κράτη μέλη για τη χρηματοδότηση του ΕΤΑ, (άρθρο 38 του δημοσιονομικού κανονισμού). Όσον αφορά τα μέσα του 9ου και 10ου ΕΤΑ, του οποίου η ΕΤΕ (Ευρωπαϊκή Τράπεζα Επενδύσεων) εξασφαλίζει τη διαχείριση, οι συνεισφορές καταβάλλονται απευθείας από τα κράτη μέλη στην ΕΤΕ. Οι συνεισφορές για τα άλλα μέσα καταβάλλονται στην Επιτροπή.Το άρθρο 157 του δημοσιονομικού κανονισμού του 10ου ΕΤΑ προβλέπει ότι η διαδικασία σχετικά με τις συνεισφορές που πρέπει να καταβάλουν τα κράτη μέλη για το 2008 εξακολουθεί να διέπεται από το άρθρο 38 του δημοσιονομικού κανονισμού του 9 ου ΕΤΑ.Σύμφωνα με το άρθρο 121 του δημοσιονομικού κανονισμού του 9ου ΕΤΑ, η ΕΤΕ ανακοινώνει στην Επιτροπή τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα των οποίων τη διαχείριση έχει αναλάβει .Η παρούσα πρόταση αφορά τη δεύτερη δόση των συνεισφορών του οικονομικού έτους 2008. Σύμφωνα με το άρθρο 38 παράγραφος 2 του δημοσιονομικού κανονισμού τ ου 9 ου ΕΤΑ, το καθορισθέν για τη δόση αυτή χρονοδιάγραμμα είναι το ακόλουθο: (1) η πρόταση υποβάλλεται από την Επιτροπή στις 15 Ιουνίου (2) το Συμβούλιο αποφασίζει για τη δόση αυτή το αργότερο εντός προθεσμίας 21 ημερολογιακών ημερών από την υποβολή της πρότασης από την Επιτροπή (3) τα κράτη μέλη καταβάλλουν τις συνεισφορές που απαιτούνται βάσει της εν λόγω δόσης το αργότερο εντός προθεσμίας 21 ημερολογιακών ημερών μετά την ημερομηνία που τους ανακοινώνεται η απόφαση του Συμβουλίου.Υπενθυμίζεται τέλος ότι το άρθρο 40 παράγραφος 4 του δημοσιονομικού κανονισμού του 9ου ΕΤΑ ορίζει ότι σε περίπτωση που οι δόσεις των οφειλόμενων συνεισφορών δεν καταβληθούν εντός των καθορισμένων προθεσμιών, το εκάστοτε κράτος μέλος οφείλει τόκους επί του μη καταβληθέντος ποσού, σύμφωνα με τις λεπτομέρειες που καθορίζονται στο ίδιο άρθρο.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια τον καθορισμό των δημοσιονομικών συνεισφορών που καταβάλλουν τα κράτη μέλη που συνεισφέρουν στο Ευρωπαϊκό Ταμείο Ανάπτυξης (2η δόση 2008)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη ίδρυσης της Ευρωπαϊκής Κοινότητας,τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού αφενός, και της Ευρωπαϊκής Κοινότητας και των κρατών μελών της αφετέρου, που υπογράφτηκε στο Κοτονού, Μπενίν, στις 23 Ιουνίου 2000[1] και αναθεωρήθηκε στο Λουξεμβούργο, Μεγάλο Δουκάτο του Λουξεμβούργου, στις 25 Ιουνίου 2005[2], και ιδίως το παράρτημά της Iβ,την εσωτερική συμφωνία μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση των ενισχύσεων της Κοινότητας βάσει του πολυετούς δημοσιονομικού πλαισίου για τη χρονική περίοδο 2008-2013 σύμφωνα με τη συμφωνία εταιρικής σχέσης ΑΚΕ -EΚ[3], και ιδίως το άρθρο 7,τον δημοσιονομικό κανονισμό της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης[4], που καλείται στο εξής δημοσιονομικός κανονισμός του 9ουΕΤΑ, και ιδίως το άρθρο 38 παράγραφοι 1 και 2 δεύτερο εδάφιο,τον δημοσιονομικό κανονισμό της 18ης Φεβρουαρίου 2008, που εφαρμόζεται στο 10ο Ευρωπαϊκό Ταμείο Ανάπτυξης[5], και καλείται στο εξής «δημοσιονομικός κανονισμός του 10ου ΕΤΑ» και ιδίως το άρθρο 157,την πρόταση της Επιτροπής[6],Εκτιμώντας τα εξής:(1) Το άρθρο 157 του δημοσιονομικού κανονισμού του 10ου ΕΤΑ ορίζει ότι ουσιαστικά η διαδικασία όσον αφορά τις συνεισφορές που καλούνται να καταβάλουν τα κράτη μέλη για το 2008 εξακολουθεί να διέπεται από τον δημοσιονομικό κανονισμό του 9ου ΕΤΑ.(2) Στις 14 Οκτωβρίου 2007, η Επιτροπή κοινοποίησε στο Συμβούλιο την κατάσταση πληρωμών που προέβλεπε για το οικονομικό έτος 2008 καθώς και το χρονοδιάγραμμα των προσκλήσεων για συνεισφορά. Στις 20 Δεκεμβρίου, το Συμβούλιο εξέδωσε απόφαση με την οποία καθορίζετο, για το οικονομικό έτος 2008, το χρονοδιάγραμμα των προσκλήσεων των κρατών μελών για συνεισφορά βάσει του 9ου ΕΤΑ[7].(3) Στις 20 Δεκεμβρίου 2007, το Συμβούλιο εξέδωσε επίσης απόφαση για τον καθορισμό των δημοσιονομικών συνεισφορών που πρέπει να καταβάλουν τα κράτη μέλη στο ΕΤΑ (1η δόση 2008)[8].(4) Σύμφωνα με το άρθρο 121 δεύτερο εδάφιο του δημοσιονομικού κανονισμού του 9ου ΕΤΑ, η Ευρωπαϊκή Τράπεζα Επενδύσεων κοινοποίησε στην Επιτροπή τις ενημερωμένες προβλέψεις για τις αναλήψεις υποχρεώσεων και τις πληρωμές που την αφορούν.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι συνεισφορές που καταβάλλουν τα κράτη μέλη στην Επιτροπή και στην Ευρωπαϊκή Τράπεζα Επενδύσεων ως δεύτερη δόση 2008 εμφαίνονται στον συνημμένο πίνακα.Άρθρο 2Η παρούσα απόφαση εφαρμόζεται από την ημερομηνία της έκδοσής της.Άρθρο 3Η παρούσα απόφαση απευθύνεται στα κράτη μέλη που συνεισφέρουν στο 9ο ΕΤΑ.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΔεύτερη δόση συνεισφοράς 2008 (σε ευρώ)ΧΩΡΑ | Για την Ευρωπαϊκή Τράπεζα Επενδύσεων | Για την Επιτροπή |ΓΕΡΜΑΝΙΑ | 24.528.000 | 233.600.000 |ΒΕΛΓΙΟ | 4.116.000 | 39.200.000 |ΔΑΝΙΑ | 2.247.000 | 21.400.000 |ΙΣΠΑΝΙΑ | 6.132.000 | 58.400.000 |ΓΑΛΛΙΑ | 25.515.000 | 243.000.000 |ΕΛΛΑΔΑ | 1.312.500 | 12.500.000 |ΙΡΛΑΝΔΙΑ | 651.000 | 6.200.000 |ΙΤΑΛΙΑ | 13.167.000 | 125.400.000 |ΛΟΥΞΕΜΒΟΥΡΓΟ | 304.500 | 2.900.000 |ΚΑΤΩ ΧΩΡΕΣ | 5.481.000 | 52.200.000 |ΠΟΡΤΟΓΑΛΙΑ | 1.018.500 | 9.700.000 |ΗΝΩΜΕΝΟ ΒΑΣΙΛΕΙΟ | 13.324.500 | 126.900.000 |ΑΥΣΤΡΙΑ | 2.782.500 | 26.500.000 |ΦΙΝΛΑΝΔΙΑ | 1.554.000 | 14.800.000 |ΣΟΥΗΔΙΑ | 2.866.500 | 27.300.000 |ΣΥΝΟΛΟ | 105.000.000 | 1.000.000.000 |[1] ΕΕ L 317, της 15.12.2000, σ. 3.[2] ΕΕ L 209, της 11.8.2005, σ. 27.[3] ΕΕ L 247, της 9.9.2006, σ. 32.[4] ΕΕ L 83, της 1.4.2003, σ. 1.[5] ΕΕ L 78, της 19.3.2008, σ. 1.[6] ΕΕ C … της …, σ. …[7] Έγγραφο 15986/07.[8] Έγγραφο 15990/07.